KHO:2016:215 - Korkein hallinto-oikeus\nEtusivu » Päätöksiä » Vuosikirjapäätökset » Vuosikirjapaatos » KHO:2016:215\nTavaramerkin rekisteröinti – Rekisteröinnin este – EU-tavaramerkki – EUIPO:n päätös EU-tavaramerkkien osittaisesta kumoamisesta\nPatentti- ja rekisterihallitus oli hylännyt yhtiön 17.12.2009 tekemän tavaramerkin SAVOX rekisteröintiä koskevan hakemuksen luokan 9 tavaroiden osalta, mutta hyväksynyt hakemuksen muutoin. Tavaramerkin rekisteröinnin esteenä luokan 9 tavaroiden osalta oli muun ohella rekisteröitäväksi haetun merkin sekaantumisvaara kahteen EU-tavaramerkkiin.\nKorkein hallinto-oikeus oli 11.12.2014 antamallaan välipäätöksellä taltionumero 3919 yhtiön pyynnöstä lykännyt asian käsittelyä korkeimmassa hallinto-oikeudessa Sisämarkkinoiden harmonisointivirastossa (Office for harmonization in the Internal Market, OHIM) vireillä olleen sanottuja EU-tavaramerkkejä koskeneen kumoamisprosessin vuoksi. OHIM:in sijaan tullut Euroopan unionin teollisoikeuksien virasto (European Union Intellectual Property Office, EUIPO) kumosi lainvoimaisiksi käyneillä päätöksillään 8.6.2016 ja 8.7.2016 EU-tavaramerkit luokan 9 osalta lukuun ottamatta tavaroita "Elektroniset servomoottorisäätimet".\nKorkein hallinto-oikeus kumosi Patentti- ja rekisterihallituksen ja Patentti- ja rekisterihallituksen valituslautakunnan päätökset ja palautti asian Patentti- ja rekisterihallitukselle tavaramerkin SAVOX rekisteröimiseksi myös tavaraluokan 9 tavaroille Patentti- ja rekisterihallituksen päätöksessä tarkemmin täsmennettävässä laajuudessa.\nTavaramerkkilaki (10.1.1964/7) 19 § 2 momentti (21.1.2000/56) ja 20 § 1 momentti (22.12.1995/1715)\nPatentti- ja rekisterihallituksen valituslautakunta 18.6.2013 (2011/T/019)\nPatentti- ja rekisterihallitus on 19.1.2011 tekemällään päätöksellä hyväksynyt Savox Communications Oy Ab (Ltd):n 17.12.2009 tekemän tavaramerkin SAVOX rekisteröintiä koskevan hakemuksen nro T200903539 luokan 10 tavaroiden ja luokkien 35‒38, 40 ja 42 palvelujen osalta, mutta hylännyt hakemuksen luokan 9 tavaroiden osalta.\nHakemus koski seuraavia tavaroita luokassa 9: Tieteelliset, merenkulku-, geodeettiset, valokuvaus-, elokuva-, optiset, punnitus-, mittaus-, merkinanto-, tarkastus- (valvonta-), hengenpelastus- ja opetuslaitteet ja -kojeet; laitteet ja kojeet sähkön johtamiseen, kytkemiseen, muuntamiseen, varaamiseen, säätämiseen tai hallintaan; äänen ja kuvien tallennus-, siirto- ja toistolaitteet; magneettiset tietovälineet, tallennelevyt; myyntiautomaatit ja kolikkokäyttöisten laitteiden koneistot; kassakoneet, laskukoneet, tietojenkäsittelylaitteet ja tietokoneet; tulensammutuslaitteet.\nPatentti- ja rekisterihallitus on perustellut päätöstään, siltä osin kuin nyt on kysymys, seuraavasti:\nRekisteröitäväksi haettu merkki on sekoitettavissa luokan 9 tavaroiden "hengenpelastuslaitteet ja kojeet" osalta samoja ja samankaltaisia tavaroita varten rekisteröityyn yhteisön tavaramerkkiin nro 2107589 SAVOX. Rekisteröitäväksi haettu merkki on identtinen edellä mainitun yhteisön tavaramerkin kanssa.\nRekisteröitäväksi haettu merkki on sekoitettavissa luokan 9 tavaroiden osalta samoja ja samankaltaisia tavaroita varten rekisteröityyn yhteisön tavaramerkkiin nro 5738331 SAVOX (kuviomerkki). Rekisteröitäväksi haettu merkki sisältyy edellä mainittuun yhteisön tavaramerkkiin kokonaisuudessaan ja on foneettisesti ja käsitteellisesti identtinen estemerkin ainoan sanan kanssa. Estemerkin kuviollisuus ei riitä poistamaan merkkien välistä sekoitettavuutta, vaan merkkien on kokonaisuutenakin arvioiden katsottava olevan sekoitettavissa toisiinsa. Koska estemerkin tavaraluettelo sisältää muun muassa etäohjaimia, jotka eivät lukeudu suoranaisesti minkään luokan 9 luokkaotsikossa esiintyvän yksittäisen tavaranimikkeen alle, viraston on kieltäydyttävä rekisteröinnistä koko luokan osalta.\nRekisteröitäväksi haettu merkki on sekoitettavissa luokan 9 tavaroiden osalta samoja ja samankaltaisia tavaroita varten rekisteröityyn yhteisön tavaramerkkiin nro 8117624 SAVÖX (kuviomerkki). Vaikka rekisteröitäväksi haettu merkki poikkeaa edellä mainitusta yhteisön tavaramerkistä yhden merkin keskellä olevan kirjaimen osalta, merkit ovat lähes identtiset. Estemerkin kuviollisuus ei riitä poistamaan merkkien välistä sekoitettavuutta, vaan merkkien on kokonaisuutenakin arvioiden katsottava olevan sekoitettavissa toisiinsa. Koska estemerkin tavaraluettelo sisältää muun muassa etäohjaimia, jotka eivät lukeudu suoranaisesti minkään luokan 9 luokkaotsikossa esiintyvään yksittäisen tavaranimikkeen alle, viraston on kieltäydyttävä rekisteröinnistä koko luokan osalta.\nTavaramerkkilaki 14 § 1 momentti (996/1983) 9 kohta (56/2000) ja 6 § 1 momentti (996/1983)\nYhtiö on valituksessaan vaatinut, että Patentti- ja rekisterihallituksen ja valituslautakunnan päätökset kumotaan ja asia palautetaan Patentti- ja rekisterihallitukselle tavaramerkin rekisteröimiseksi hakemuksen mukaisena.\nYhtiö on ilmoittanut käyvänsä edelleen neuvotteluja estemerkkien haltijoiden kanssa luokan 9 poistamisesta esterekisteröinneistä. Yhtiöllä on suomalaisen rekisteröintinsä nro 89994 SAVOX nojalla aikaisempi oikeus tavaramerkkiin SAVOX luokassa 9 kuin estemerkkien haltijoilla ja yhtiö voi tällä perusteella myös kanteella vaatia estemerkkien kumoamista.\nMainitun yhtiön aikaisemman oikeuden vuoksi Patentti- ja rekisterihallituksen ja valituslautakunnan päätökset ovat olleet virheellisiä siltä osin kuin hakemus nro T200903539 on hylätty siihen nähden identtistä tavaramerkkiä koskevan rekisteröinnin nro 89994 SAVOX kattamien tavaroiden osalta.\nPatentti- ja rekisterihallituksen valituslautakunta on valituksen johdosta antamassaan lausunnossa todennut yhtyneensä päätöksessään Patentti- ja rekisterihallituksen päätökseen perusteluineen. Valituksessa korkeimmalle hallinto-oikeudelle ei ole esitetty mitään sellaista uutta, joka antaisi aiheen muuttaa valituksenalaista päätöstä.\nYhtiö on vastaselityksessään ilmoittanut rajoittavansa hakemuksen tavaraluetteloa luokan 9 osalta poistamalla siitä tavarat "hengenpelastuslaitteet ja -kojeet". Tällä rajoituksella poistuu viittaus näiden tavaroiden osalta rekisteröinnin esteeksi asetettuun yhteisörekisteröintiin nro 2107589 SAVOX.\nYhtiö on ilmoittanut, että neuvottelut esteeksi asetettujen yhteisörekisteröintien nro:t 5738331 ja 8117624 haltijoiden kanssa eivät ole johtaneet toivottuun tulokseen. Yhtiö tulee tämän vuoksi hakemaan näiden esterekisteröintien kumoamista luokan 9 osalta ja pyytämään käsillä olevan valituksen pöydällepanoa kumoamishakemusten käsittelyn ajaksi.\nYhtiö on 19.3.2014 korkeimpaan hallinto-oikeuteen saapuneen ilmoituksensa mukaan Sisämarkkinoiden harmonisointivirastolle (Office for harmonization in the Internal Market, OHIM) osoittamallaan hakemuksella vaatinut yhteisörekisteröinnin nro 5738331 julistamista mitättömäksi ja 21.3.2014 tänne saapuneen ilmoituksensa mukaan tehnyt vastaavan yhteisörekisteröintiä nro 8117624 koskevan hakemuksen.\nYhtiö on 20.11.2014 vielä ilmoittanut saaneensa OHIM:lta viestin, jonka mukaan yhtiön vastapuoli on vaatinut yhtiötä osoittamaan, että yhtiön rekisteröinnit, joihin mitättömyyshakemus perustuu, ovat olleet asianmukaisessa käytössä viime viiden vuoden ajan. Yhtiö on ilmoittanut, että se joutuu pyytämään määräajan pidennystä 1.2.2015 saakka ja että tämän jälkeen käsittely jatkuu vähintään kuusi kuukautta. Yhtiö on todennut ilmoittavansa korkeimmalle hallinto-oikeudelle heti, kun asiassa on annettu lopullinen päätös, tai jos asiassa päästään sovintoratkaisuun.\nMerkitään, että Korkein hallinto-oikeus on 11.12.2014 antamallaan välipäätöksellä taltionumero 3919 yhtiön pyynnöstä lykännyt valitusasian käsittelyä. Yhtiön tulee välipäätöksen mukaan viipymättä ilmoittaa korkeimmalle hallinto-oikeudelle OHIM:n päätöksistä yhteisörekisteröintejä nro 5738331 SAVOX (kuvio) ja 8117624 SAVÖX (kuvio) koskevissa asioissa sekä niiden etenemisestä sen arvioimiseksi, onko valitusasian käsittelyn lykkääminen edelleen perusteltua. Korkein hallinto-oikeus voi kuitenkin harkintansa mukaan yhtiötä kuultuaan ratkaista asian riippumatta siitä, että asian käsittely OHIM:ssa on edelleen kesken.\nYhtiö on korkeimman hallinto-oikeuden tiedustelun johdosta 27.1.2016 ilmoittanut, että yhteisörekisteröintien nrot 5738331 SAVOX ja 8117624 SAVÖX kumoamista koskevat prosessit ovat edelleen vireillä OHIM:ssa. Mainittujen rekisteröintien haltijalle oli myönnetty pidennystä vastausten toimittamiseen yhteisörekisteröinnin 8117624 osalta 11.2.2016 asti ja yhteisörekisteröinnin 5738331 osalta 21.2.2016 asti.\nYhtiö on 16.6.2016 toimittanut korkeimpaan hallinto-oikeuteen Euroopan unionin teollisoikeuksien viraston (European Union Intellectual Property Office, EUIPO, aikaisemmin OHIM) 8.6.2016 antaman päätöksen, jonka mukaan rekisteröinti nro 5738331 SAVOX (kuvio) on kumottu luokan 9 osalta, lukuun ottamatta luokan 9 tavaroita "electronic servo motor controllers".\nYhtiö on lisäksi toimittanut korkeimpaan hallinto-oikeuteen EUIPO:n päätöksen 5.1.2016 rekisteröinnin 8117624 SAVÖX (kuvio) osittaisesta mitätöinnistä, EUIPO:n ilmoituksen 31.5.2016, jossa yhtiöltä tiedustellaan sen halukkuutta jatkaa EU-rekisteröinnin 8117624 kumoamista koskevaa menettelyä sekä yhtiön oman 14.6.2016 päivätyn ilmoituksen, jossa menettelyä pyydetään jatkamaan rekisteröinnin kumoamiseksi käyttämättömyyden perusteella. Yhtiö on ilmoittanut odottavansa tässä asiassa samansisältöistä päätöstä kuin EU-rekisteröintiin nro 5738331 SAVOX (kuvio) liittyvässä kumoamismenettelyssä.\nYhtiö on korkeimman hallinto-oikeuden kehotuksen johdosta 31.8.2016 antamaansa lisävastaselitykseen liittänyt muun ohella EUIPO:n 8.7.2016 antaman päätöksen, jolla myös rekisteröinti nro 8117624 SAVÖX (kuvio) on kumottu luokan 9 osalta, lukuun ottamatta tavaroita "electronic servo motor controllers".\nYhtiö on korkeimmalle hallinto-oikeudelle 23.6.2016 lähettämäänsä sähköpostiviestiin viitaten todennut, että tavarat "electro servo motor controllers" eivät EUIPO:n luokitustyökalun TMclass mukaan kuulu luokkaan 9 vaan luokkaan 7. Voimassaolevassa Nizzan kansainvälisessä luokituksessa tavarat "control mechanism for machines, engines or motors" listataan kuuluviksi luokkaan 7.\nYhtiö on ilmoittanut olevansa valmis rajoittamaan hakemuksensa luokan 9 osalta kuulumaan:\n"Viestintälaitteet ja viestintätarvikkeet turvallisuus- ja turvaratkaisuihin ja sotatoimiin; viestintälaitteet ja -tarvikkeet käytettäviksi turva-, suoja- ja sotavarusteissa; tietokonelaitteistot ja tietokoneohjelmistot käytettäviksi turvallisuus- ja turvaratkaisuissa ja sotatoimissa; sähköiset viestintälaitteet käytettäviksi yhteiskäyttötietokoneissa; sisäpuhelinjärjestelmät, joissa on vähintään kaksi tai useampi sisäpuhelinkomentomoduulia, kuuloketta, kaiutinta ja mikrofonia; matkaviestimet; matkapuhelimet; kuulokkeet; kaiuttimet; mikrofonit; radiot; puhepainikeyksiköt; elektroniset hälyttimet; elektroniset sensorit; kaapelit; adapterikaapelit; paristot; vahvistimet; radioliitännät käytettäviksi hengitysmaskeissa; radioliitännät käytettäviksi suojakypärissä; mikrofoni/kaiutin/muunninyhdistelmät puhe- ja tietoliikenteeseen; radiolähetin-vastaanottimet puhe- ja tietoliikenteeseen; kamerat; taistelukypärät; kotelot kaikille edellä mainituille tavaroille."\nEstemerkkien luokkaan 9 jäävät tavarat "electronic servo motor controllers" ovat yhtiön mukaan selvästi erilaisia hakemuksen edellä mainittuihin tavaroihin nähden. Näin katsoi myös EUIPO esterekisteröinnin nro 8117624 mitätöintiä koskevassa päätöksessään.\nMerkitään, että edellä mainitut prosessit eivät ole EUIPO:n tavaramerkkitietokannan mukaan vireillä ja että esterekisteröinnit nro 5738331 SAVOX (kuvio) ja 8117624 SAVÖX (kuvio) luokan 9 osalta tällä hetkellä koskevat enää tavaroita "Elektroniset servomoottorisäätimet".\nYhtiö on 22.12.2016 toimittanut lisävastaselityksen, jossa on muun ohella eritelty uusia vaihtoehtoisia tavaraluettelon rajoituksia.\nKorkein hallinto-oikeus kumoaa Patentti- ja rekisterihallituksen ja Patentti- ja rekisterihallituksen valituslautakunnan päätökset ja palauttaa asian Patentti- ja rekisterihallitukselle tavaramerkin SAVOX rekisteröimiseksi myös tavaraluokan 9 tavaroille Patentti- ja rekisterihallituksen päätöksessä tarkemmin täsmennettävässä laajuudessa.\nPatentti- ja rekisterihallituksen tulee ennen asian ratkaisemista varata Savox Communications Oy Ab (Ltd):lle tilaisuus vahvistaa, rajoittaako yhtiö tavaraluetteloa siten kuin se on korkeimmalle hallinto-oikeudelle 31.8.2016 antamassaan lisävastaselityksessä ilmoittanut, sekä tämän jälkeen arvioida, missä laajuudessa tavaramerkki on tavaraluokan 9 osalta rekisteröitävä.\nPatentti- ja rekisterihallitus ja Patentti- ja rekisterihallituksen valituslautakunta ovat valituksenalaisissa päätöksissään katsoneet, että yhteisötavaramerkit, nykyisin EU-tavaramerkit, nro 2107589 SAVOX, nro 5738331 SAVOX (kuvio) ja nro 8117624 SAVÖX (kuvio) ovat sekaannusvaaran vuoksi esteenä hakemuksen hyväksymiselle tavaroille luokassa 9.\nAsiassa on Savox Communications Oy Ab (Ltd):n valituksen johdosta kysymys siitä, onko yhtiön tavaramerkin SAVOX rekisteröintiä koskeva hakemus T200903539 hyväksyttävissä myös tavaraluokan 9 tavaroiden osalta.\nAsiassa on arvioitavana, johtuuko Savox Communications Oy Ab:n kysymyksessä olevia EU-tavaramerkkirekisteröintejä aikaisemmasta tavaramerkkirekisteröinnistä, että näitä EU-tavaramerkkejä ei voida pitää rekisteröintiesteinä. Asiassa tulee myös arvioitavaksi, mikä merkitys on annettava sille, että yhtiö on itse supistanut rekisteröimishakemuksen laajuutta ja että Euroopan unionin teollisoikeuksien virasto, EUIPO on Savox Communications Oy Ab:n hakemuksesta pääosin kumonnut sanotut EU-tavaramerkkirekisteröinnit luokan 9 osalta.\nYhtiön oman aikaisemman tavaramerkkirekisteröinnin merkitys\nYhtiö on valituksessaan katsonut, että sillä on rekisteröintinsä nro 89994 SAVOX nojalla aikaisempi oikeus tavaramerkkiin SAVOX kuin estemerkkien haltijoilla. Sikäli kuin yhtiö tarkoittaa vedota tavaramerkkilain 7 §:n (7/1964, nykyään 9 §:n) säännökseen, jonka mukaan, jos useat vaativat yksinoikeutta tavaran tunnusmerkkeihin, jotka ovat toisiinsa sekoitettavissa, on etusija sillä, joka voi vedota aikaisimpaan oikeusperusteeseen, korkein hallinto-oikeus toteaa, että mainittu säännös ei koske tavaramerkin rekisteröinnin edellytysten arviointia (KHO 2016:191 ja KHO 2016:192). Kysymyksessä olevia EU-tavaramerkkirekisteröintejä ei siten voida sivuuttaa rekisteröintiesteinä sillä perusteella, että Savox Communications Oy Ab:lla on itsellään niitä aikaisempi SAVOX-rekisteröinti.\nYhtiö on vastaselityksessään ilmoittanut, että se poistaa hakemuksen tavaraluettelosta tavarat "hengenpelastuslaitteet ja -kojeet". Koska sekaantumisvaara EU-tavaramerkkiin nro 2107589 SAVOX on rajoittunut näihin tavaroihin, korkein hallinto-oikeus toteaa, ettei mainittu rekisteröinti ole enää esteenä hakemuksen T200903539 hyväksymiselle näin rajoitettuna.\nEU-tavaramerkkien pääasiallisen kumoamisen merkitys\nEU-tavaramerkit nro 5738331 SAVOX (kuvio) ja nro 8117624 SAVÖX (kuvio) koskevat EUIPO:n Savox Communications Oy:n hakemuksesta 8.6.2016 ja 8.7.2016 antamien ja lainvoimaiseksi käyneiden päätösten myötä asian arvioinnin kannalta olennaisessa luokassa 9 ainoastaan tavaroita "Elektroniset servomoottorisäätimet".\nYhtiö on korkeimmalle hallinto-oikeudelle antamassaan lisävastaselityksessä ilmoittanut olevansa valmis rajoittamaan hakemuksensa luokassa 9 edellä selostettuun muotoon ja huomauttanut, että elektroniset servomoottorisäätimet ovat näin rajoitetun tavaraluettelon tavaroihin verrattuna selvästi erilaisia.\nTavaramerkkilain (10.1.1964/7) 19 §:n 2 momentin (21.1.2000/56) mukaan rekisteriviranomaisen tulee hylätä hakemus siltä osin kuin on olemassa este sen hyväksymiselle. Lain 20 §:n 1 momentin (22.12.1995/1715) mukaan, jos hakemus täyttää sille asetetut vaatimukset eikä asiassa ole ilmennyt estettä rekisteröinnille, rekisteriviranomaisen on rekisteröitävä tavaramerkki ja rekisteröinnistä on kuulutettava.\nKorkein hallinto-oikeus toteaa, että EU-tavaramerkit nro 5738331 SAVOX (kuvio) ja nro 8117624 SAVÖX (kuvio) eivät enää muodosta estettä Savox Communications Oy Ab (LTD):n hakemuksen T200903539 hyväksymiselle ainakaan koko tavaraluokan 9 osalta.\nKoska tavaramerkin rekisteröinti siltä osin kuin Patentti- ja rekisterihallitus on sen valituksenalaisella päätöksellään hylännyt joka tapauksessa edellyttää asian palauttamista Patentti- ja rekisterihallitukselle ja koska yhtiö ei ole yksiselitteisesti ilmaissut, minkä tavaraluettelon pohjalta rekisteröintiä nyt vaaditaan, korkein hallinto-oikeus ei ota ensi asteena kantaa siihen, missä laajuudessa tavaramerkki SAVOX on luokan 9 tavaroiden osalta rekisteröitävä.\nPatentti- ja rekisterihallituksen ja Patentti- ja rekisterihallituksen valituslautakunnan päätökset on edellä lausutuilla perusteilla kumottava ja asia on palautettava Patentti- ja rekisterihallitukselle uudelleen käsiteltäväksi siten kuin edellä ratkaisukohdasta ilmenee.\nAsian ovat ratkaisseet hallintoneuvokset Niilo Jääskinen, Matti Halén, Alice Guimaraes-Purokoski, Outi Suviranta ja Anne Nenonen. Asian esittelijä Kristina Björkvall.


KaSun kortit: 2015\nJoulukalenteri 2015 Tanjalta\nViimeinen luukku ja sieltä paljastui ihana Joulupukki. Kiitos Tanja ihanasta joulukalenterista <3\nRauhallista Joulun aikaa ystävät!\nLähettänyt KaSu klo 14.36 3 kommenttia:\nTänään paljastu luukusta Joulupukki. Tämäkin on suloinen kortti. Kiitos Tanja\nLähettänyt KaSu klo 10.42 Ei kommentteja:\nTänään tuli tämä ihana sika kortti. Kiitos Tanja <3\nJouluun on enää 2 yötä. Ei tunnun yhtään joululta kun ulkona nurmikko vihertää +3.8.\nLähettänyt KaSu klo 15.18 Ei kommentteja:\nTänään tuikkivat tähtöset, tämäkin on kaunis kortti. Kiitos Tanja.\nSää: pilvistä välillä sataa vettä +6,9\nLähettänyt KaSu klo 11.06 Ei kommentteja:\nTänään löytyi näin ihana kortti. Kiitos Tanja\nSää: pilvistä + 3,1\nLähettänyt KaSu klo 12.05 1 kommentti:\nAivan ihana kortti löytyi tänäänkin. Kiitos Tanja <3\nSää: pilvistä ja välillä satelee vettä + 3.2\nLähettänyt KaSu klo 12.03 1 kommentti:\nTänään luukusta löytyi ihana joulukuusi.\nSää: Lunta maassa ja satelee räntää 0 keli ja erittäin liukasta\nLähettänyt KaSu klo 15.42 Ei kommentteja:\nTänään tuli ihana sininen maisema. Kiitos Tanja <3\nLähettänyt KaSu klo 15.10 3 kommenttia:\nNyt mennään sydämmellisissä tunnelmissa. Kiitos Tanja.\nLähettänyt KaSu klo 11.53 Ei kommentteja:\nTJK 51 & 52\nTässä tämän vuoden viimeiset TJK (Tämä Joutaa Korttiin) kortit.\nJoulun odotus 1 / TJK#51\nJoulun odotus 2/ TJK#52\nPohja on maalattu jollain väreillä, löytyi silppu laatikosta. Leima kuvat on saatu. Väritin puu väreillä. Reunoissa saatuja tarroja. Tämä on ollut mukavaa tehdä näitä kortteja. Toivottavasti Sisko jatkaa vielä ensi vuonna.\nLähettänyt KaSu klo 11.49 2 kommenttia:\nTänään on vuorossa Joulupukki. Suloinen kortti tämäkin.\nLähettänyt KaSu klo 15.07 Ei kommentteja:\nJoulukalenteri 2015 Tahjalta\nTämä suloinen kortti löytyi tämän päivän luukusta. Kiitos Tanja <3\nTäällä tällä hetkellä paistaa aurinko ja -2 astetta pakkasta.\nLähettänyt KaSu klo 12.09 Ei kommentteja:\nTänään mennään sinivuorten yön tahtiin. Tämäkin on kaunis kortti. Kiitos Tanja <3\nLähettänyt KaSu klo 14.22 Ei kommentteja:\nNäin suloinen kortti tuli tänään. Kiitos Tanja <3\nLähettänyt KaSu klo 13.43 Ei kommentteja:\nTänään sain suloisen enkeli kortin. Kiitos Tanja <3\nLähettänyt KaSu klo 11.57 1 kommentti:\nKauniin kortin sain tänäänkin. Kiitos Tanja <3\nLähettänyt KaSu klo 14.39 Ei kommentteja:\nTämä kortti löytyi tämän päivän luukusta. Kiitos Tanja <3\nLähettänyt KaSu klo 15.22 1 kommentti:\nIhana talvisen jouluinen kortti löytyi luukusta tänään. Kiitos Tanja <3\nLähettänyt KaSu klo 14.39 3 kommenttia:\nNämä ihanat kuvat tulivat eilen ja tänään.\nLähettänyt KaSu klo 15.28 1 kommentti:\nJoulukaleteri 2015 Tanjalta\nLuukusta 4 löytyi aivan ihanat joulun kellot.\nLuukussa 5 mennään kuusi metsään.\nTanjalta saatu joulukalenteri on aivan ihana. Tässä oppii uusia joulu lauluja :) Kiitos Tanja <3\nLähettänyt KaSu klo 12.21 Ei kommentteja:\nTJK# 49 & 50\nTällä kertaa TJK:ssa oli aiheena jotain jouluista. Tässä minun korttini.\nJoulun odotus TJK#49\nKuusen koristelu TJK#50\nPohjat on pahvi laatikosta jotka on värjätty Dylusions Paint väreillä, päälle leimattu mustalla tausta teksti. Kuvat on silppulaatikosta. Väritetty puuväreillä. Lumihiutaleet tehty Golden gel mediums Light Molding Pastella.\nAurinkoista viikonloppua ja Hyvää Itsenäisyys päivää!\nLähettänyt KaSu klo 12.13 2 kommenttia:\nVaihdoimme Tanjan kanssa ATC-joulukalenterin. Omiani en muistanut kuvat.\nTanjalta saadut laittelen tänne\nLähettänyt KaSu klo 12.35 1 kommentti:\nTJK# 47 & 48\nTällä kertaa TJK:n aiheena oli menestyvät miehet. Tässä minun tulkintani aiheesta.\nKoti hengetär 1938 / TJK#47\nTuleva kuningas / TJK#48\nKorttien pohjat on Siskolta samoin yläkuvan pokaali. Korttien kuvat on vanhasta Chippendales-kortti pakasta. Näistä tuli aika hauskat.\nLähettänyt KaSu klo 13.08 4 kommenttia:\nTJK 45 & 46\nTällä kertaa TJK:ssa aiheena oli jotain hempeää.\nTaustat molempiin korttiin on tehty Dylusions Paint väreillä. Värit: bubblegum pink, squeezed orange ja lemon zest. Värit levit sormella ja "peppupyyhkellä". Aika hauskan näköiset tuli. Kuvat on silppulaatikon uumenista.\nLähettänyt KaSu klo 13.19 5 kommenttia:\nTunnisteet: Atc, TJK, vaihto, vapaat


MarkkinointiKollektiivi | Mitä sinun siivilääsi jäi? - MarkkinointiKollektiivi\nMaaliskuussa työpöytämme täyttyivät kysymyksillä. Korona pysäytti, sekoitti, peruutti, muutti ja loi uutta, mutta oikeita vastauksia ei ollut meistä kenelläkään. Arvauksia, skenaarioita ja pohdintoja oli sitäkin enemmän. Dataa, jonka päälle rakentaa, vain vähän.\nTiedonjanomme oli melkoinen.\nHuomasimme tämän myös Dagmarissa. Niinpä järjestimme poikkeuskevään aikana 11 webinaarin sarjan uuden ajan markkinoinnista. Aiheina muun muassa post cookie -tulevaisuus, personoitu monikanavainen markkinointi ja tiedolla johdettu innovointi.\nWebinaarit täyttyivät hetkessä ja tallenteet keräävät katsojia edelleen.\nSamaan aikaan halusimme ymmärtää, miten poikkeustilanne vaikuttaa suomalaisten ajatuksiin, tunteisiin ja käyttäytymiseen. Käynnistimme oman Poikkeustilan kuluttajabarometri-tutkimuksen. Sen avulla olemme saaneet vastauksia esimerkiksi siihen, mihin suomalaiset ovat käyttäneet rahaa ja kuinka huolissaan he tilanteesta ovat. Tieto auttaa kummasti eteenpäin.\nNyt kun pahin näyttää olevan ohi, voimme alkaa arvioida, mikä lopulta muuttui.\nMarkkinoinnin perustehtävä ei muuttunut. Tehtävämme on edelleen vauhdittaa liiketoimintaa, luoda kasvua ja käydä dialogia asiakkaiden kanssa.\nOlemmeko saaneet uusia tehtäviä?\nEhkäpä. Tai ainakin joidenkin asioiden merkitys on nyt suurempi kuin koskaan. Nostan niistä esiin kaksi: asiakasymmärryksen kasvattaminen ja toimintamallien kehittäminen.\nPuhumme Dagmarissa asiakkaidemme kanssa ”uudesta normaalista”. Jostain mistä meillä ei vielä ole kokemusta. Emme aidosti tiedä, miten kuluttajat tai yritykset tulevat nyt toimimaan. Voimme tehdä jälleen pohdintoja ja skenaarioita, mutta se oma, mahdollisesti jopa eristyksissä syntynyt näkemys ei ehkä ole paras mahdollinen. Ennen koronaa tuotettu data täytyy päivittää.\nKorona on vaikuttanut asenteisiin yllättävän paljon. Niihinkin, joiden pohjalta teemme päivittäisiä kulutusvalintojamme. On ollut mielenkiintoista kuulla eri toimialojen havainnoista, joita kevyilläkin tutkimuksilla on voitu tehdä.\nAsiakasymmärrykseen panostaminen on nyt avainasemassa, kun kuljemme kohti uutta normaalia.\nMatka ei ole helppo, mutta jos meillä on käsitys siitä, mitä nykyiset kuluttaja-asiakkaamme ajattelevat, millaisia muutoksia asiakassegmenteissämme on tapahtunut ja millaisia uusia, potentiaalisia asiakasryhmiä meille on koronan myötä kenties syntynyt, olemme aika paljon vahvempia.\nVauhdittamaan liiketoimintaa, luomaan kasvua ja käymään dialogia asiakkaiden kanssa.\nToimintamalleista on puhuttu pitkään. Erilaiset ketterät toimintamallit ovat ansaitusti tehneet tuloaan markkinoinnin johtamiseen, mutta niiden jalkautuminen on takkuillut. Ehkä siksi, että vanhatkin toimintamallit ovat vielä toimineet kohtuullisesti.\nKetterää toimintamallia on ehkä otettu osin käyttöön, mutta usein se on saattanut tarkoittaa sitä, että kaikki vain tehdään viime tipassa ja tekijät uupuvat.\nUusi normaali pakottaa meidät elämään hetkessä, testaamaan ja reagoimaan.\nSe tuntuu nyt täysin luontevalta ja ainoalta oikealta tavalta edetä. Kuukausien päähän ulottuvia päätöksiä ei tunnu viisaalta tehdä, kun kaikki vaikuttaa kaikkeen ja juuri mistään ei voi olla varma.\nItse toimintamallin rakentamiseen ja resurssointiin on kuitenkin syytä panostaa, jotta tekijöiden paras osaaminen saadaan esiin.\nMarkkinoijan kumppanilta ketteryys vaatii paljon, siksi toimintamalli kannattaa rakentaa yhdessä kumppanien kanssa. Hyödyllistä voi olla myös käyttää ulkoista osaajaa ketterän toimintamallin rakentamisessa.\nHuomasimme Dagmarissa, että niiden kumppanien kohdalla, joiden kanssa toimimme ketterillä malleilla, korona ei juuri muuttanut tapaamme tehdä. Toki moni asia meni uusiksi, mutta kun arviointia ja päätöksiä tehdään jatkuvasti, toimintamalli tukee meitä tehtävissämme.\nKun vauhditamme liiketoimintaa, luomme kasvua ja käymme dialogia asiakkaiden kanssa.\nClient Director, Dagmar\nasiakasymmärrys, strategia, toimintamallit


JUURI NYTTurussa surmatun miehen aviopuoliso ja anoppi pelastuivat piiloutumalla – tämä kaikki tapahtumista tiedetään JUURI NYTKuuluisa parta lähti – edes oma tytär ei meinaa tunnistaa huippupelaajaa isäkseen: ”Hän ei halua katsoa minua”\n27.11.2018 klo 8:18 (muokattu 17.03.2021 klo 8:26 )\nSika Finlandin teknisen johtajan mukaan etikka voi syövyttää kovaakin sementtipohjaista materiaalia.\nMolempien yritysten edustajat kehottavat käyttämään puhdistuksessa kaupan valmisteita, sillä ne on testattu oikeissa olosuhteissa. FOTOLIA/AOP\nYhdysvaltalainen sisustukseen ja kodin askareisiin keskittynyt House Beautiful -sivusto kehottaa välttämään itse tehtyjä pesuaineita kaakeliseinien puhdistamisessa, jos seoksessa on mukana etikkaa.\nYksi suosittu kotitekoinen puhdistusaine on etikan ja ruokasoodan yhdistelmä, joka tehoaa yllättävän hyvin likaan.\nThe Tile Council of North America kertoo artikkelissa, että etikan tai minkä tahansa happaman puhdistusaineen käyttö voi vahingoittaa sementtipohjaista saumauslaastia.\nNäin on heidän mukaansa siksi, että happo liuottaa sementtiä. Tästä syystä tällaiset saumat tulisi puhdistaa emäksisellä puhdistusaineella.\nNetti on täynnä ohjeita, joissa etikkaa suositellaan erilaisten pintojen puhdistamiseen. Kysyimme kahdelta saumauslaastia valmistavalta yritykseltä, pitävätkö väitteet paikkaansa.\n”Pelkkä etikka voi olla varsin aggressiivista”\nOy Sika Finland AB:n teknisen johtajan Kai Salon mukaan pelkkä etikka voi olla varsin aggressiivista saumalaastille ja myös laattojen kiinnityslaastille.\n– Etikan pH on hyvin alhainen eli pH 2 ja pH 3 välillä. Kylpyhuoneen saumalaasti on yleensä sementtipohjaista. Asennettaessa sen pH voidaan mitata ja se on toista ääripäätä eli noin pH 13. Käytännössä etikka voi syövyttää kovaakin sementtipohjaista materiaalia. Etikassa muutaman päivän pidetty sementtipohjaisen sementtilaastin pätkä pehmenee täysin, hän kertoo.\nSalon mukaa ruokasoodan ja etikan seos ei välttämättä ole niin vahingollinen, koska ruokasoodan sekoittaminen etikkaan neutraloi pH:n käytännössä lähelle seitsemää.\n– Happo, etikka, on kuitenkin silti olemassa, vaikka se onkin puskuroitu.\nSeoksissakin on Salon mukaan riskinsä, sillä etikan ja soodan suhde ei välttämättä mene oikein, tai seos voi olla heikosti sekaisin, jolloin se ei ole kunnolla neutraloitunut.\n– Vesi voi kulkeutua pienistä halkeamista ja imeytymällä laattojen allekin, mutta lopulta vesi päätyy vedeneristettä pitkin oikeaan paikkaan (viemäriin). Niinpä mahdollinen ongelma voi jäädä jopa "muhimaan".\nSalo käyttää itse kaakeliseinien puhdistamiseen markkinoilla olevia valmiita tuotteita, joiden vastuukysymykset, käyttöohjeet ja soveltuvuus käyttökohteeseen ovat selvempiä.\nKalkkikertymät lähtevät happamalla puhdistusaineella, kun taas rasvatahrat saa poistettua emäksisellä puhdistusaineella. Fotolia/AOP\nEmäksistä vai hapanta? Riippuu liasta\nKiiltoClean Oy:n tuotekehityspäällikkö Tomi Peltonen kertoo, että happaman tai emäksisen pesuaineen valinta perustuu yleisesti likaan, joka halutaan poistaa.\nKalkkikertymät lähtevät happamalla puhdistusaineella, kun taas rasvatahrat saa poistettua emäksisellä puhdistusaineella. Emäksinen ei tehoa kalkkeutumiin.\nHän muistuttaa, että kuluttaja on itse vastuussa omatekoisista puhdistusseoksista, eikä niiden toimivuudesta ole takeita.\n– Käytännössä kuluttajan pitää tarkistaa kaakeli- ja saumamateriaalien valmistajalta tuotteiden yhteensopivuus, sillä materiaaleja on monenlaisia. Mikäli rajoitteita ei ole, suosittelen valitsemaan kaupasta käyttötarkoitukseen sopivan kylpyhuoneen puhdistajan, sillä kaupalliset tuotteet on testattu oikeissa olosuhteissa ja ovat turvallisia käyttää.\nPeltonen muistuttaa, että vaikka saumat ovat kestäviä, pitää pesuaineet aina muistaa huuhtoa pinnoilta pois. Pinnalle kuivuneet pesuaineet voivat hänen mukaansa ainakin teoriassa haurastuttaa materiaalia tai aiheuttaa värimuutoksia.\n– En ole kuitenkaan kuullut, että näin olisi käynyt kenelläkään, joten siitäkin syystä voisi ajatella, että saumat ovat hyvin kestäviä.\nNäin varakkaat asuvat eri puolilla Suomea Kristan perhe elää kesät Suomessa ja pakenee kaamosta talveksi Espanjaan: ”Ei Helsingin marraskuu ole ihmiselle tarkoitettu”5 kodin inhaa bakteeripesäkettä listattiin - muistatko, koska viimeksi puhdistit tai vaihdoit uuteen?Anna osti keskeltä peltoa 650 neliön rämän kartanon - sitten tuli ero ja yksinhuoltajuus: ”Saan vieläkin kuulla, että olen kaheli” Juha maksoi 5000 euroa ränsistyneestä Shellin rakennuksesta ja kunnosti talon perheasunnoksi - kuvat ennen ja jälkeen


Kaikki kotona?: Kun kahvipaketti maksaa 10e, siirryn juomaan koivunlehtiteetä\nLähettänyt Sirkku klo 12:43\nPieni Lintu 24. toukokuuta 2011 klo 12.55\nMä kyttään tarjouksia, ostan kun saa esim. 2pakettia 5eurolla tai vastaavaa. Ostan vain pressaa tai juhlamokkaa. Meillä mies on lopettanu kahvinjuonnin ja itse juon 4kahvikupillista (eli pari reilua muumimukillista) niin aika vähän kahvia menee meillä niin pärjää tarjousten voimalla. :)\nsuvi 24. toukokuuta 2011 klo 13.30\nmeillä se kahavin juonti väheni kerrassaan ku mies ihastui teehen,meni jokunen kuukausi ett ite join vain kupillisen päivässä:) tosi vähäistä siis kahvin kulutus,mutta juhla mokka tai presidentti se meilläki taitaa olla.hinnat pyörii tuossa 3,30 e.n tienoilla.\nTiitu 24. toukokuuta 2011 klo 14.10\nMeidän parissa lähikaupassa olen nähnyt Brazilia hintaan 7,30e. Miettikää!\nMinä ja mies ollaan kahvikissoja, mutta olemme nyt aika lailla siirtyneet pikakahviin. Jok.tap. käytämme sokeria ja maitoa kahvissa niin kyllä se menee. paremmin kuin noi "oikeat" halpakahvit. Eli joko juhla mokkaa tai pikakahvia. Lidlin kahvit on myrkkyä ja useimmat halpiskahvitkin.\nYmmärrän ton teidän hurjan autonmyynnin bensanhinnan noustessa. Mutta en voi tehdä samaa perässä. Voit varmaan aavistaa et kamalia bensalaskuja tulee meidän kahden auton perheessä :(\nVilliviini 24. toukokuuta 2011 klo 14.51\nMe molemmat lopetimme kokonaan kahvin juonnin, paitsi vieraiden kanssa tai kylässä. Eikä tullut mitään vieroitusoireita, mutta nyt olen tipahtanut kokonaan kahvin hinnanmuodostuskärryiltä. Eilen tosin ostin peltipurkin takia paketillisen Juhla-mokkaa. Olen kerännyt peltipurkkisarjaa.\nAnsku 24. toukokuuta 2011 klo 18.14\nMinä olen jo kauan haaveillut, että voisin luopua autosta. Vaan minkäs teet, kun työpaikalle on matkaa kotipihasta 40,5km - näillä seuduilla ei julkisesta liikenteestä tarvitse haaveillakaan...\nAikoinaan, kun olin vielä kortiton, ajoin polkupyörällä työmatkat. Pisimmillään matka oli n.9km suuntaansa, eikä tuntunut miltään. Menin autokouluun vasta 22-vuotiaana. Olin varma, että laiskistuisin kortin saatuani ja kulkisin autolla joka paikkaan - niinhän siinä kävi! Nyt kaihoten muistelen työpaikkojani, joihin pääsi pyörällä. Ehkä vielä joskus :)\nKävin muuten läpi kerralla kaikki tekstisi, joita en ollut lukenut. Yleensä kun ehdin blogimaailmaan vain kerran-pari viikossa. Ajatuksia herättäviä mietteitä täällä jälleen, monestakin aiheesta!\nIrmastiina 24. toukokuuta 2011 klo 19.09\nSamaa mieltä olen, että kahvin pitää olla kunnollista.\nOlemme myös näitä halvempia kokeilleet, mutta eipä ole tosiaankaan miltään muulta, kuin kitkerältä maistunut..:)\nAnonyymi 24. toukokuuta 2011 klo 21.17\nHeräsin karuun todellisuuteen tässä mennä viikolla kun tosiaan tajusin, että juhlamokka maksaa yli 4 euroa. Kyllä minäkin alan juoksemaan tarjouksien perässä. Äidiltä taitaakin viisaana ihmisenä löytyä noin 20 pakettia tarjouskahvia ylähyllyn kätköistä. Muuta kahvia en kyllä juo kuin juhlamokkaa tai presidenttiä. Parasta mitä nykyään tiedän on kun viikonloppu aamuna lämmitän sen maitotilkan ennen kahviin kaatamista. Voi jestas kun maistuu hyvältä! T.päkkänä\nPieni Lintu 24. toukokuuta 2011 klo 23.41\nMeillä on tällä hetkellä 7 pakettia kaapissa. ;)\nnasba 25. toukokuuta 2011 klo 9.40\nMeilläkin tulee kahvia ostettua varastoon, jos se on tarjouksessa. Mä en tykkää Presidentistä, ,liian vahvaa (ja kallista) mun makuun. Juhla Mokkaakaan en raski ostaa, joten meillä juodaan Pirkka-kahvia. Oletko kokeillut??\nSirkku 25. toukokuuta 2011 klo 10.24\nKokeilin sitäkin talvella.\nHuomasin, että kun on 25 vuotta tottunut, että "mun kahvi maistuu tältä", niin ainoa oikea kahvi on sitten se Juhla Mokka.\nMc Donaldsin perhekortilla saa ostosten yhteydessä ilmaisen (perus)kahvin. Se onkin Pauligin UTZ-sertifioitua, niin sanottua vastuullista kahvia, joka myös maistuu hyvältä.\nEli Mäkkärin kahvi maistuu minulle myös.\n(Eikä se johdu siitä, että saan sen ilmaiseksi.)\nPeikkotyttö Hanna 25. toukokuuta 2011 klo 21.45\nMeillä ostetaan tavallisimmin Kulta Katriinaa - itse tykkään siitä eniten, jotenkin pehmeä maku, no keitänkin yleensä melko "laihaa" kaffetta, ja nyt ollaan hieman tuota kahvin juontia vähennettykin. KultaKatriina on aika lailla edullisin laatukahvi mitä aina Prismasta ostetaan, kerran viikossa kun käydään. Välillä ostetaan JuhlaMokkaa tai Presidenttiäkin, joskus jopa CostaRicaa. Hyvät tarjoukset käytetään myös aina hyödyksi, jos saa 2pkt 4-5eurolla. :)


Lighthouse By Brown Hotels Tel Aviv alk. 151 € - vertaa huoneiden hinnat - KAYAK\nBen Yehuda 1, 63801 Tel Aviv, Tel Aviv (suurkaupunkialue), Israel\nperustuu 4248 arvosteluihin\n123Milhas 112 €\nAGODAHC 115 €\n45 tarjousta lisää alk. Lighthouse By Brown Hotels\nTietoja Lighthouse By Brown Hotels\nHotelli tarjoaa porealtaan ja ilmaisen langattoman internet-yhteyden kaikkialla alueella sekä tyylikkäitä ja kirkkaita huoneita. Se tarjoaa vieraille myös aurinkokannen, lentokenttäkuljetuksen ja 24-tunnin vastaanoton.\nVastikään uusitussa hotellissa on 102 huonetta. Lisäksi useampaa kieltä osaava henkilökunta on käytettävissä tarjoamaan paikallistietämystä.\nHotelli tarjoaa ilmastoidun huoneen, jossa on tossut ja taulu-tv. Kylpyhuoneista löytyy kaikki tarpeellinen, kuten esimerkiksi kylpytakit ja hiustenkuivain.\nHotellin vierailijat voivat nauttia välimerellisen ja kansainvälisen menun paikan päällä olevassa ravintolassa, jonka sijainti on ihanteellinen niiden vieraiden näkökulmasta, jotka haluavat pysyä lähettyvillä ruoka-aikaan. Vieraat ovat tervetulleita iltaisin nauttimaan virvokkeita mukavaan lounge-baariin. Vierailijat voivat myös käydä jossakin lähialueen monista baareista ja kahviloista.\nHotellin sijainti mahdollistaa kätevän pääsyn moniin nähtävyyksiin. Palvelupisteen henkilökunta on valmiina järjestämään retkiä ja aktiviteetteja heille, jotka haluavat tutustua alueeseen.\nKuvat: Lighthouse By Brown Hotels\nUusimmat tarjoukset hotellille Lighthouse By Brown Hotels\n266 € yhteensä123Milhas\nClassic-huoneet(115 € - 256 €)\n16 tarjousta lisää alk. 142 €\nDouble-huoneet(148 € - 242 €)\nSuperior-huoneet(112 € - 357 €)\n112 € yhteensä123Milhas\n115 € yhteensäAGODAHC\n7 tarjousta lisää alk. 210 €\nExecutive-huoneet(206 € - 559 €)\n9 tarjousta lisää alk. 359 €\n294 € yhteensäSnaptravel\nHotellin Lighthouse By Brown Hotels palvelut\nArvostelut: Lighthouse By Brown Hotels\nTodella hyväPerustuu 4248 vahvistettuun arvosteluihin\nUseimmin kysytyt kysymykset Lighthouse By Brown Hotels varaukselle\nMissä Lighthouse By Brown Hotels sijaitsee?\nLighthouse By Brown Hotels osoite naapurustossa Central Tel Aviv on Ben Yehuda 1, ja sen etäisyys kaupungin Tel Aviv keskustasta on 3,1 km. Hotellin Lighthouse By Brown Hotels lähin maamerkki on Karmel Market.\nMitkä ovat hotellin Lighthouse By Brown Hotels sisään- ja uloskirjautumisajat?\nHotellin Lighthouse By Brown Hotels sisäänkirjautumisaika on 15:00 ja uloskirjautumisaika 12:00.\nTarjoaako Lighthouse By Brown Hotels ilmaisen WiFi-yhteyden?\nKyllä, Lighthouse By Brown Hotels tarjoaa ilmaisen WiFi-yhteyden.\nKuinka kaukana Lighthouse By Brown Hotels on lentokentältä?\nHotellin Lighthouse By Brown Hotels etäisyys on 13,3 km kentältä Tel Aviv Ben Gurion Intl. Hotellin Lighthouse By Brown Hotels etäisyys on 122 km kentältä Amman Queen Alia Intl.\nSalliiko Lighthouse By Brown Hotels lemmikkieläimet?\nKyllä, Lighthouse By Brown Hotels sallii lemmikkieläimet.\nMiten KAYAK löytää näin hyviä Lighthouse By Brown Hotels hotellitarjouksia?\nKAYAK etsii kohteesta Tel Aviv kaikki hotellin Lighthouse By Brown Hotels saatavilla olevat huoneiden hinnat verkosta ja antaa sinun vertailla niitä löytääkseen parhaan hinnan. Monet eri matkailusivustot tarjoavat alennuksia tai tarjouksia eri aikoina Lighthouse By Brown Hotels huoneista, ja KAYAK tarjoaa sinulle hinnat valtavasta valikoimasta eri matkailusivustoja. Tämä tarkoittaa, että voit aina löytää hyvän Lighthouse By Brown Hotels tarjouksen.\n24 % halvempiLenis Hotel4.2 OK (2 arvostelua)0,05 kmLangaton internet, Kahvinkeitin, Ilmaisia hygieniatuotteitaalk. 115 €\n4 % halvempiBy14 Tlv Hotel8.7 Erinomainen (941 arvostelua)0,11 kmKuntokeskus, Ravintola, Baari/oleskelutilaalk. 146 €\nBeer Garden Hotel0,12 kmLangaton internet, Liikekeskus, Taulu-tvalk. 159 €\n47 % halvempiIdelson Hotel6.8 Hyvä (1 197 arvostelua)0,12 kmBaari/oleskelutila, Ilmainen langaton internet, Kahvinkeitinalk. 81 €\n34 % halvempiSun City Hotel7 Hyvä (302 arvostelua)0,15 kmHuonepalvelu, Ilmainen langaton internet, WiFi-yhteys on käytettävissä kaikilla alueillaalk. 100 €\n15 % halvempiNess Hotel7.5 Hyvä (352 arvostelua)0,13 kmRavintola, Baari/oleskelutila, Ilmainen langaton internetalk. 129 €\nEtsi Lighthouse By Brown Hotels alennushintoja Tel Avivissa KAYAK-sivustolta. Etsi halvin Lighthouse By Brown Hotels hotellitarjous Tel Avivissa. KKAYAK hakee sadoilta matkailusivustoilta auttaakseen löytämään ja varaamaan sinulle parhaiten sopivan Lighthouse By Brown Hotels tarjouksen. Lue arvosteluja ja kokemuksia ja nappaa halvin hinta! alk. 151 € per yö (Viimeisin hinta tälle hotellille).


Suomen hevonen ja nuorisomusikaali Groove Pyynikin kesäteatteriin - Tampereen Työväen Teatteri\nNuorisomusikaali Grooven käsikirjoittaa ja ohjaa Marika Vapaavuori. Näin hän kuvailee odotuksiaan: ”Tällaisen valtavan innostuneen ja lahjakkaan nuorisoryhmän toteuttama esitys Pyynikillä on ennenkokematon ja ainutlaatuinen juttu. Odotan kesää innolla! Luvassa on nuoren energian ryöppy, jonka uskon tarttuvan myös yleisöön.”\nPyynikin kesäteatterin johtaja Kai Hintsanen, xnv.uvagfnara+cllavxvaxrfngrnggrev.sv, puh. 050 344 6215\nHannele Sulin, unaaryr.fhyva+cllavxvaxrfngrnggrev.sv, puh. 045 263 3088\nEtusivu › Mediatiedotteet › Suomen hevonen ja nuorisomusikaali Groove Pyynikin kesäteatteriin


*Räps*: Suloinen, punainen..\nKatja 14. syyskuuta 2012 klo 18.26\nVoi mikä löytö, aivan ihana!\nAnu 15. syyskuuta 2012 klo 8.24\nTässä meinas käydä huonosti, kun ensin huomasin sen, mutta en sitten kuitenkaan ostanut. Seuraavana päivänä en ollut saanut tätä vieläkään mielestä, joten piti suunnata uudestaan kirpparille hakemaan tämä pois. Ensin säikähdin, kun tuoli ei ollutkaan samassa paikassa kuin aiemmin, mutta löytyi onneksi kuitenkin.\nNyt se komeilee olkkarissa ja en ole katunut :)\nTellu 17. syyskuuta 2012 klo 2.39\nOi-joi-joi, kuinka on ihana ;)\nAnu 25. syyskuuta 2012 klo 13.39\neiköstä vain olekin :)\nPetra 22. syyskuuta 2012 klo 11.28\nVoi mikä ihanuus♥ :)\nAnu 25. syyskuuta 2012 klo 13.37\nSe kiinnitti mun huomion samantien. Todellinen ihanuus :)\nAnu 25. syyskuuta 2012 klo 13.38


Kausikortit ja liput | sivu 10 | Jatkoajan keskustelupalsta\nPuhutko nyt itsestäsi vai yleisellä tasolla? Mikähän logiikka tässä nyt sitten on, että pelit jäävät kolmasosaan ilman kausikorttia? Eikö kausikortti siinä tapauksessa kannata ostaa vai eikö sinua kiinnosta KooKoon pelit ja KooKoon menestyminen tulevaisuudessa? Ilman lipputuloja on turha myöskään haikailla KooKoon menestyksen perään. Minulla menee kyllä hieman toisin päin.\nLuulen, että KooKoo tekee vielä mielenkiintoisia hankintoja ja sitä kautta kiinnostus paikan päälle menemiseen lisääntyy.\nKirjoitin hieman mitä sattuu. Tarkoitin, että kotiottelut jäävät ilman kausaria noin kolmasosaan. Kausarin kanssa luulen, että noin puolet kotiotteluista tulisi käytyä katsomassa. Jos tietää jo etukäteen, että maksimissaan ehtii käydä katsomassa vain noin puolet matseista, niin istumapaikkakausarin hankinta noilla hinnoilla ei tunnu fiksulta. Vaikka toisaalta sillä tavalla voisi mielellään tukea seuraa. Tosin irtoliput paremmille paikoille tulevat halvemmaksi, joten silloin ei kausarin hankinnassa kauheasti ole järkeä mukana.\nMazaa, 11.04.2017 klo 13.15\n11.04.2017 klo 14.19\nJatkoajan Ässät-osiossa puhutaan, että yleisökeskiarvo olisi ollut 4 300. Lähteenä Satakunnan Kansa. Tietysti keskiarvo on parempi kuin KooKoolla ja muutenkin hyvä, mutta ei nyt sentään sitä viittä tonnia.\nJa jos SaiPalla on noita halpoja kausareita 400, niin eihän muistaakseni KooKoollakaan ollut niitä viime keväänä myynnissä kuin 500. Nämäkö sen suurimman persneton ihan oikeasti toivat?\nÄssät teki yli 300 000 euroa tappiota viime vuonna, vaikka halli pullisteli, kun ihmisille tarjottiin 99 euron kausikorttia. Pelicans teki taas 176 000 euron voitot johtuen lisäotteluista playoffseissa, sekä ravintoloiden yhtiöittämisestä, joka toi lisää tulovirtaa. Lipunmyynnillä oltaisiin jääty pakkaselle (pleijariottelut toivat yli 20% nousun).\nEn tiedä, miten Ässissä on budjetoitu, mutta Ässät ei pelannut tuolla kaudella ainuttakaan playoff-ottelua. Tuo Pelicansin esimerkkikin vahvistaa sen, että pleijareilla on iso taloudellinen merkitys. Ja käsittääkseni Ässillä oli noita edullisia kausareita aika paljon.\nEn tiedä, kenen puolesta olet niin pahastunut, mutta jos löytyy ainakin sen viisi liigajoukkuetta, joilla on halvempia kausareita kuin KooKoolla, niin asiaa on mielestäni ihan oikeutettua pohtia. Tuohon Ässien, Pelicansin, SaiPan ja Jukureiden perään voidaan nimittäin lisätä vielä myös Sport.\nKooKoon kausareiden hinnat liikkuvat samassa luokassa joidenkin KalPan, HPK:n ja Lukon kanssa, urheilullinen menestys ei.\nnummenkallio, 11.04.2017 klo 14.19\n23.04.2017 klo 11.45\nKooKoon toimiston lähettämässä kirjeessä mainitaan kausikortista seuraavasti:\nKooKoon uudet kausikortit valmistuvat toukokuun loppuun mennessä, jolloin ne ovat noutovalmiina KooKoon toimistolta tai ne postitetaan, mikäli on valinnut postitusvaihtoehdon. Uusi kausikortti on mikrosirullinen kortti. Puhelimeen saa latauslinkin, josta voi ladata uuden mobiilikausikortin. Mobiilikortti on tulevan kauden uutuus ja mobiilikortin myötä ei välttämättä tarvitse perinteistä korttia enää lainkaan. Kauden aikana tulevat kausikorttilaisten erityisedut ovat saatavilla vain mobiilikausikorttiin. Se kannattaa siis ladata.\nNo tässä tuli mieleen, että miten estetään kausikortin ja mobiilikausikortin mahdollinen väärinkäyttö? Eli siis jos henkilö hakee perinteisen kausikortin, joka siis jatkossa on mikrosirullinen ja tämän lisäksi lataa mobiilikortin. No kyseinen henkilö tulee sitten peliin mobiilikortilla ja antaa kavereilleen perinteisen kausikortin. Kai tuo järjestelmä nyt sitten huomio, että kyseisellä kausikortilla on jo tultu peliin, ettei samalla kausikortilla voi tulla vaikkapa kaksi henkilöä peliin?\nOld Tom, 23.04.2017 klo 11.45\n23.04.2017 klo 15.39\nEiköhän tuo mene niin, että jos olet tullut jo perinteisellä tai mobiililla sisään, et enää toisella vaihtoehdolla tämän jälkeen samana päivänä hallille pääse.\nLätkä-Bongari Iso-E, 23.04.2017 klo 15.39\nJoo näin kyllä itsekin arvelisin.\nKausikorttiin on tullut nyt lisää etuja.\nIlves liittyy kausikorttilaisten lippuvaihtoon ja Kouvolan sekä Kotkan Amarillot tarjovat kausikorttilaisille alennusta.\nKooKoon kausikorttilaisilla on Lappeenrannan otteluihin on 50 istumapääsylipun ja muille mukana oleville paikkakunnille 100 istumalipun kiintiö.\nLippuprojektissa on mukana seitsemän seuraa: KooKoo, SaiPa, Pelicans, TPS, Ässät, Lukko ja viimeisimpänä mukaan liittynyt Ilves.\nKausikortteihin lisää etuja! | KooKoo\nOld Tom, 25.04.2017 klo 15.08\n27.04.2017 klo 10.04\nTilausnumeroiden perusteella kausareita on mennyt n. 800-900 kaupaksi, jos siihen on uskomista. Tuo tarkoittanee kokonaismäärää, joten eipä tällä tällä hetkellä taideta olla kuin se n. 200 perässä viime vuotta.\nJos viime kaudella kausikortteja meni 1700 ja tänä vuonna niitä saataisiin kaupaksi vähintään se 1300 niin tuottohan olisi huomattavasti kovempi.\nTim Callahan, 27.04.2017 klo 10.04\n28.04.2017 klo 19.03\nKooKoon viime viikolla kausikorttilaisille lähettämässä kirjeessä mainittiin, että viime kaudella kausikorttilaisia oli yli 1500 ja nyt jännitetään, mihin lukemiin tänä kesänä päästään.\nOld Tom, 28.04.2017 klo 19.03\nKukaan kuullut kausareista mitään? Tuossa Välimaan kirjeessä kausikorttilaisille mainittiin, että kausarit valmistuvat Toukokuun loppuun mennessä, ja ovat silloin noudettavissa. (Ei mulla kiire oo, kuhan ääneen ihmettelen).\nViimeksi muokattu: 31.05.2017 klo 12.56\nKeyser, 31.05.2017 klo 12.49\n02.06.2017 klo 19.57\nKooKoo ja Ticketmaster kehuvat vuolaasti sujuvaa yhteistyötään.\nLinkki uutiseen KooKoon sivuilla: Ticketmaster jatkaa KooKoon lippukumppanina | KooKoo\nSivun alalaidassa on linkki kausikorttikaupoille. "OSTA SEISOMAKAUSIKORTTI TÄSTÄ !" Klikatkaapa. Johan toimii !!!\nSiitä päädytään tänne (linkki klikkauksen jälkeiselle sivulle): http://www.kookooshop.fi/product/107/kausikortti-20172018-seisomakatsomo\nMitäs siellä lukeekaan? "Sivua ei löydy"\nJohan pojilla taas yhteistyö sujuu ja kauppa käy. Paljon onnea.\nMurhaaMenoo, 02.06.2017 klo 19.57\nKun kerta huomasit tälläisen ongelman, niin kai laitoit siitä asiallista palautetta toimiston väelle, ettei linkki toimi. Sillä eiväthän ne välttämättä sitä huomaa, että linkki on viallinen, jos ei siitä kukaan huomauta. Se, että huutaa siitä täällä keskustelupalstalla, tuskin auttaa ketään. Tällaisena pikkuhuomiona vain.\nMneme, 04.06.2017 klo 13.33\n04.06.2017 klo 15.44\nOn on se nyt hemmetti jos luodaan linkkejä, joita kukaan ei testaa ennen kuin ne laitellaan julki. Amatööripuuhaa. Olkoot huomaamatta.\nMoni palautteeni on aikaan saanut vain säälittävää selittelyä, joten olen päättänyt jättää palauttelematta.\nMurhaaMenoo, 04.06.2017 klo 15.44\n27.06.2017 klo 09.05\nKausikortit ovat valmistuneet ja noudettavissa KooKoon toimistolta.\nKausikortit ovat valmistuneet - nouda omasi! | KooKoo\nOld Tom, 27.06.2017 klo 09.05\n01.08.2017 klo 09.04\nEdit: linkki vie KooKoon fb uutiseen\nViimeksi muokattu: 01.08.2017 klo 10.05\nLätkä-Bongari Iso-E, 01.08.2017 klo 09.04\n13.08.2017 klo 18.15\nOnko kenelläkään vielä ladattuna kännykkään KooKoon mobiilikausikorttia?\nMuistelen, että kausikortin haltijalle piti tulla sähköpostitse linkki mobiilikausikortin lataamiseen liittyen.\nEnsimmäinen kotiottelu (harjoituspeli KooKoo-HiFK tiistaina 22.8.2017) on reilun viikon kuluttua, mutta minulle ei ainakaan ole tullut linkkiä mobiilikausikortin lataamiseen. Toki tätä varmaan pitäisi kysyä KooKoon toimistolta, mutta olettaisin, että KooKoon toimistokin taitaa seurata tätä keskustelupalstaa, joten toimintaohjeet mobiilikausikortista olisi lienee syytä laittaa kaiken kansan tietoon vaikkapa KooKoon kotisivuille.\nOld Tom, 13.08.2017 klo 18.15\n29.08.2017 klo 21.56\nOsaako kukaan sanoa, milloin KooKoo aloittaa lipunmyynnin runkosarjan otteluihin? En yhtään muista milloin viime kauden lipunmyynti alkoi, ja tuskin sillä on mitään tekemistä tämän kauden lipunmyynnin kanssa. KooKoota en myöskään somessa niin aktiivisesti ole seurannut, että olisin törmännyt kyseessä olevaan päivämäärään.\nPahoittelen invaasiota Teidän palstallenne.\nMäkSisäkumi, 29.08.2017 klo 21.56\nOsaako kukaan sanoa, milloin KooKoo aloittaa lipunmyynnin runkosarjan otteluihin?\nKooKoon naamakirjaviesti 26.7. tiesi kertoa, että lipunmyynti alkaa 1.9. klo 10.00. Ehkä tuossa markkinoinnissa ja tiedottamisessa on vielä hiukan hiottavaa..\nruupertti, 29.08.2017 klo 22.32\n30.08.2017 klo 10.36\nKiitoksia sulle! Tiedän sitten olla tuohon aikaa lipunmyynnissä :)\nMäkSisäkumi, 30.08.2017 klo 10.36\n05.09.2017 klo 13.25\nOnko kukaan saanut toimistolta näitä ruutu+ alennuskoodeja mikä kuuluu kausarietuihin?\nFinnhopper, 05.09.2017 klo 13.25\n05.09.2017 klo 14.03\nKoodi näkyy olevan hetki sitten KooKoolta tulleessa sähöpostissa, että haistoivat kai ajatuksesi toimistolla!\nruupertti, 05.09.2017 klo 14.03\n05.09.2017 klo 14.48\nNo jopas. Hyvä näin!\nFinnhopper, 05.09.2017 klo 14.48\n05.09.2017 klo 15.47\nHiljaista ollut muutenkin, niin hiljaista on ollut kausikorttien menekkiinkin. Sehän on selvää, että lukumäärällisesti ollaan valtavasti viime kautta jäljessä, koska ALE-kausaria ei ollut tarjolla. Ratkaisevaa on toki se, että paljonko ollaan euroissa perässä ensimmäistä tai toista kautta. Sama tietty myös yhteistyömyynnissä.\nteroz, 05.09.2017 klo 15.47\n05.09.2017 klo 16.51\nMistä sinulla on tullut sellainen käsitys tai tieto, että kausikorttien myynnissä oltaisiin valtavasti jäljessä viime kauteen verrattuna samoin kuin yhteistyömyynnissä? Onko sinulla tietoa kuinka paljon viime kaudella myytiin kausikortteja ja kuinka paljon on myyty tällä kaudella ja mikä on tämän kauden tavoite myytyjen kausikorttien osalta?\nOld Tom, 05.09.2017 klo 16.51\n05.09.2017 klo 17.07\nKausikorteissa ollaan määrällisesti aivan pakosti viime kautta perässä. Ei millään ole myyty minimissään n tuplahintaisia kortteja samaan tahtiin kun ALE +muita kortteja viime vuonna.Se että onko saatu raha kuitenkin sama tietty ratkaisee, toivottavasti on. Kun mitään hegemoniaa ei ole oikeastaan mitenkään yritetty nostaa, niin on toki vaikea tietää, että onko tässä mitään positiivista viesittävää vai ei. Oma veikkaus on vain, että ei ole, on jotenkin kokonais "vibat" niin nihkeitä, että ei vaan osaa uskoa, että tässä olisi jotain ihmeitä tehty. Tai sitten KooKoo todellakin tuntee kouvolalaisen kuluttajan, jolle ei tarvitse kertoa mitään tai tarjota mitään sen enempää, niin se alkaa mystisesti kuluttamaan enemmän.\nViime kaudellahan oli tietoa, että kausikortteja oli mennyt ennätysmäärä kappaleissa ja jossain vilahti se "yli jotain" määräkin.\nYhteistyömyynnin osalta viittasin, että siinäkin on tärkeintä että euroja olisi enemmän kuin viime vuonna. En viitannut siihen, että tietäisin missä sen kanssa mennään.\nteroz, 05.09.2017 klo 17.07\n05.09.2017 klo 20.30\nKausikorteissa ollaan määrällisesti aivan pakosti viime kautta perässä.\nKooKoo myi viime kaudella kausikortteja noin 1500 kpl. Tämän vuoden tavoite on 1300 kpl. Tavoite on alhaiseisempi, koska nyt ei ole ollut tarjolla mitään superhalpoja kausikortteja. Kuukausi sitten KooKoo oli myynyt kausikortteja 1200 kpl, joten en usko, että kovin paljon ollaan enää jäljessä tavoitteesta. Jos KooKoo saa myytyä 1300 kausikorttia verrattuna viime kauden 1500 kausikorttiin niin jokainen voi itse päätellä ollaanko kausikorttien myynnissä määrällisesti viime kautta valtavasti jäljessä. Uskoisin, että rahallisesti ei ainakaan olla juurikaan jäljessä, jos ollenkaan.\nOld Tom, 05.09.2017 klo 20.30\n06.09.2017 klo 06.01\nOk Tomppa - tuo on mennyt ohi. Pahoittelen nyt väärää kritiikkiä, on tehty hyvää työtä, kun on noin hyvin myyty kortteja. Rahaa noista on varmasti tullut vähintään sama sisään, koska niitä 100e kortteja myytiin todella paljon viime vuonna.\nteroz, 06.09.2017 klo 06.01


Carpal tunnelisyndrooma El Paso, TX Kiropraktikon tohtori\nKarpkalan tunneli kärsii Kiropraktiikan El Pasosta, TX: stä.\nKiropraktiikka hoitoon carpal tunneli oireyhtymä\n(CTS) Karpaalitunnelin oireyhtymä 3 tapaa, joilla kiropraktiikka voi auttaa El Pasossa,…\nRannekanavaoireyhtymä on tila, johon liittyy lukuisia oireita, jotka vaikuttavat käsiin ja ranteisiin. Tämä tuskallinen tila johtuu siitä, että ranteen karpaalitunnelista löydetty keskihermo puristuu yhdessä muiden käden jänteiden kanssa. Trauma onnettomuudesta käteen tai ranteeseen ja / tai liikakäyttö toistuvista toiminnoista, kuten jatkuva kirjoittaminen näppäimistöllä, ovat yleisiä syitä rannekanavan oireyhtymän kehittymiseen. Lisätty paine alkaa ärsyttää ja puristaa keskihermoa, mikä johtaa muun muassa kipua heikentäviin oireisiin. Yleisimpiä oireita ovat kipu, tunnottomuus, kihelmöinti ja käsien, ranteiden ja käsivarsien heikkous. Kipu ja tunnottomuus näillä alueilla on yleensä voimakasta. Näiden oireiden aiheuttama epämukavuus voi vaikuttaa yksilön jokapäiväiseen elämäntyyliin. Tarttuvat esineet voivat olla vaikeita, kun rannekanavaoireyhtymä etenee ajan myötä lihasvoiman menetyksen vuoksi. Kädestä säteileviä kihelmöintiä kuvataan usein käsineiden, ranteiden ja käsivarsien "neulojen" tunne. Jos haluat vastauksia kaikkiin kysymyksiisi, soita tohtori Jimenezille +915 850 0900 XNUMX\nartropatiat Krooninen selkäkipu Kliiniset menestystarinoita\nKarpalotunnelin kivun hoito El Paso, TX | Ottis Hamlet\nRannekanavan kipu: Ottis Hamlet riippuu suurelta osin hänen kätensä käytöstä tärkeiden käsityötaitojensa suorittamisessa…\n4-tapoja Kiropraktiikka voi auttaa carpal tunnelien oireyhtymiä kärsiville\nTohtori Alex Jimenez DC, CCST\t Joulukuu 18, 2017\nKarpaalitunnelin oireyhtymä (CTS) on vakava, tuskallinen hermovaurio, joka vaikuttaa moniin ihmisiin Yhdysvalloissa. CTS…\nEl Paso Rakentaminen Onnettomuus Kiropraktikko\nTohtori Alex Jimenez DC, CCST\t Helmikuu 3, 2017\nSuuri määrä rakennus- tai teollisuusonnettomuuksia voi johtaa vakaviin ja vakaviin henkilövahinkoihin,…\nTyöntekijän korvaus ja kiropraktiikka\nTohtori Alex Jimenez DC, CCST\t Elokuu 19, 2016\nKun työntekijä kärsii vahinkoa työssään ollessaan, työntekijä saa työntekijän korvausvakuutuksen. Lääketieteellinen…\nKiropraktiikka on tehokas ja kohtuuhintainen\nTohtori Alex Jimenez DC, CCST\t Elokuu 16, 2016\nKiropraktiikka on luonnollinen terveydenhuollon muoto, joka kohdistuu tuki- ja liikuntaelimistön ja hermostohäiriöihin.\nCarpal tunnelisyndrooma ja kiropraktiikka\nTohtori Alex Jimenez DC, CCST\t Elokuu 2, 2016\nRannekanavan oireyhtymä on usein diagnosoitu sairaus, jolle on tunnusomaista kipu, tunnottomuus ja kihelmöinti.\nCarpal tunneli -oireyhtymä ja kiropraktiikka\nTohtori Alex Jimenez DC, CCST\t Voi 23, 2016\nKun siihen on diagnosoitu rannekanavan oireyhtymä, siihen liittyvät oireet ovat usein syy kenelle tahansa etsiä…\nKäden hermostuneisuus ja pistely\nTunnottomuus missä tahansa käden osassa tai tietyissä sormissa, jota seuraa pistely ja terävä kipu…\nTohtori Alex Jimenez DC, CCST\t Voi 14, 2016\nHermosto on laaja hermoverkko, joka kulkee koko kehossa ylläpitämällä normaalia toimintaa ...\nSan Antonion neuropatiakeskus - neuropatiatiedot\nNeuopatiatiedot: Jokaisella ääreisjärjestelmän hermolla on tietty tehtävä, joten oireet riippuvat…\n5 aiheuttaa ranteen ja käden kipua\nTohtori Alex Jimenez DC, CCST\t Huhtikuu 23, 2016\nMonet ihmiset ilmoittavat tuntevansa ranne- tai käsikipun ja epämukavuuden oireita. Nykyään loukkaantumiset ja…\nTohtori Alex Jimenez DC, CCST\t Huhtikuu 22, 2016\nJänetulehdus on lääketieteellinen termi, jota käytetään kuvaamaan jänteen ärsytystä, tulehdusta ja turvotusta.\nRanteen murtumien tunnistaminen\nTohtori Alex Jimenez DC, CCST\t Huhtikuu 21, 2016\nRanteiden murtumien katsotaan olevan yleisimpiä luunmurtumia, joista suurin osa…\nTohtori Alex Jimenez DC, CCST\t Huhtikuu 20, 2016\nKarpaalitunnelin oireyhtymä on tila, johon liittyy lukuisia oireita, jotka vaikuttavat käsiin ja ranteisiin. Tämä tuskallinen…


LEHMÄTKIN LENTÄIS | sosiaalinen media ja opetus, Harto Pönkä | Sivu 3\nPidin eilen perjantaina luennon Helsingin yliopiston Koulutus- ja kehittämispalvelut HY+:n ”Oppiminen ja opettaminen digitaalisissa ympäristöissä” (DigiErko) -täydennyskoulutuksen osallistujille. Kyseessä on hallituksen kärkihankkeeseen liittyvä koulutus, jossa opettajat saavat viimeisimpään tutkimustietoon perustuen tiedollisia ja taidollisia valmiuksia seuraavista teemoista:\noppimisympäristöjen, tvt -sovelluksien sekä oppimateriaalien kriittinen tarkastelu ja kehittäminen\nopettaja- ja kouluyhteisön osaamistarpeiden tunnistaminen\nuudistuva pedagoginen asiantuntemus kouluyhteisön käyttöön\ndigitaalisten oppimisympäristöjen tarkoituksenmukainen käyttö, kehittäminen ja ohjaaminen\nLuentoni aiheina oli mm. somen ajankohtaiskatsaus, sosiaalisen median palvelujen paikka ja käyttö opetuksessa sekä siihen liittyvä pedagogiikka.\nGDPR:n mukaan henkilötietojen käsittelyn suostumuksen antamisen ikäraja on 16 vuotta. Suomessa ikäraja tulisi lakiehdotuksen mukaan olemaan 13 vuotta. Eli jo tämän ikäinen voisi opetuksessa ja muissakin yhteyksissä antaa suostumuksen henkilötietojensa käytölle tiettyyn tarkoitukseen. Kännykän käytölle opetuksessa tarvitaan kuitenkin täysi-ikäisen huoltajan suostumus kuten yllä kävin läpi.\nFiled under: kännykät, koulutus, laki, lapset, opetus, peruskoulu, tietosuoja-asetus (GDPR), WhatsApp\t| 2 Comments\nWhatsApp uudistaa käyttöehtojaan EU:n yleisen tietosuoja-asetuksen (GDPR) vuoksi ja nostaa ikärajan EU-maissa 16 vuoteen. HS haastatteli minua aiheesta, ja koska hämmennys näyttää olevan aiheen ympärillä suurta, ajattelin avata sitä vielä laajemmin täällä.\nOikeasti WhatsAppin ei olisi pakko muuttaa yleistä ikärajaa EU-alueella, vaan kyse on siitä, että he haluavat päästä GDPR-vaatimuksista helpolla. Esimerkiksi Suomessa hallitus on esittänyt 13 vuoden ikärajaa suostumuksen antamiselle omien henkilötietojen käsittelylle. Kyse on WhatsAppin valinnasta.\nMitä siellä käyttöehdoissa oikeasti sitten lukee? Olisiko siellä kuitenkin jokin porsaanreikä, jolla alle 16-vuotias saisi palvelua käyttää? Ei ole. Kuvakaappaus ikäraja-kohdasta:\nEU-alueella olevan käyttäjän pitää siis olla jatkossa 16-vuotias ja lisäksi on oltava riittävän vanha oman maansa lainsäädännön kannalta tekemään sopimuksia. Suomessa oikeustoimikelpoisuus alkaa 18-vuotiaana, eli sopimuksen tekemiseen WhatsAppin tai minkä tahansa somepalvelun tai yrityksen kanssa täytyy olla vähintään 18-vuotias.\nTähänkään asti alle 18-vuotias ei ole saanut käyttää WhatsAppia tai mitään muuta käyttöehtojen hyväksyntään perustuvaa eli sopimuksen vaativaa somepalvelua ilman huoltajansa hyväksyntää. Tässä ei ole mitään uutta, näin se on ollut aina.\nAiemmin WhatsAppin ikäraja oli 13 vuotta, tarkallaan ottaen elokuusta 2016 lähtien. Sitä aiemmin ikäraja oli 16 vuotta.\nKummallista poukkoilua. Nythän on niin, että on runsaasti 13-15-vuotiaita, jotka käyttävät WhatsAppia. Pitäisikö heidän sitten lopettaa palvelun käyttö jatkossa, vaikka ovat tähän asti saaneet käyttää sitä ikärajankin puitteissa?\nJa lisäksi on tietysti paljon alle 13-vuotiaita käyttäjiä, joilla ei ole ikä riittänyt tähänkään asti.\nKatsotaan tarkemmin kuinka isosta käyttäjäjoukosta Suomessa on kyse, joita ikärajan muutos koskee.\nWhatsApp on vast’ikään tullut Suomessa suosituimmaksi somepalveluksi, kun huomioidaan kaiken ikäiset käyttäjät. Nyt 72 % 15-79-vuotiaista käyttää sitä.\nNuorilla WhatsApp on ollut suosituin kännykkäsovellus jo kesästä 2014 lähtien. Nuorten suosituin somepalvelu muutenkin kuin kännykässä WhatsApp on ollut vuodesta 2015 lähtien.\nTällä hetkellä WhatsAppin käyttö 6-16-vuotiailla lapsilla näyttää tältä:\nTiedot ovat DNA:n koululaistutkimuksesta 2017. Pylväiden voi olettaa hieman jo nousseen. Huomaa, että käyttöä on kysytty vanhemmilta, eli tässä näkyy somen käyttö, josta vanhemmat tietävät. Ja voidaan kai silloin sanoa, että tämän somen käytön he ovat tällöin myös hyväksyneet lapselleen.\nWhatsAppin luvut ovat kiinnostavia kun peilataan niitä ikärajoihin, aiempaan ja uuteen:\n6-12-vuotiaista 72 % käytti WhatsAppia huoltajansa tietäen\n13-16-vuotiaista 88 % käytti WhatsAppia huoltajansa tietäen\nSaman kyselyn mukaan suomalaislapset saavat kännykän tavallisesti 6-7-vuotiaina ja tärkein syy puhelimen hankintaan oli lapsen ja perheen välisen yhteydenpidon helpottaminen sekä turvallisuus. Molemmat asioita, joissa nimenomaan WhatsApp on hyödyllinen. WhatsAppin käyttö keskittyy kyselyiden mukaan vahvasti kavereihin ja perheen sisäiseen viestintään.\nJoku varmasti sanoo tässä kohtaa, että näin ne huoltajat luulevat, ja että kyllä todelliset WhatsAppin käyttöluvut ovat suurempia. Katsotaan siis kyselyitä, joissa lapset ovat itse vastanneet.\nYouGovin ja Teoston kyselyssä (2017) 12-17-vuotiaista WhatsAppia kertoi käyttävänsä 88,9 % (tätä ei ole julkaistu ns. virallisesti missään, sain kyselyn tulokset Teostolta):\nLastensuojelun keskusliiton Nuoret verkossa -kyselyssä (2017) vastaajina oli 113 lasta. Otos on pieni, mutta antaa jonkinlaisen käsityksen eri palvelujen käytöstä:\nTässäkin WhatsApp oli suosituin somepalvelu nuorilla. 11-12- ja 13-14-vuotiailla sitä suosituimpi oli vain YouTube. Tätä ei saada muutettua %-luvuiksi, mutta tukee yllä olevia muiden kyselyiden tuloksia.\nYhteenvetona voidaan sanoa, että tähän asti valtaosa 6-12-vuotiaista on käyttänyt WhatsAppia, siis ennen palvelun ikärajan täyttymistä. Tässä mielessä ikärajan muutos takaisin 16 vuoteen ei ole suorastaan mullistavaa. Moni vanhempi on antanut ja tulee jatkossakin antamaan lapsensa käyttää WhatsAppia ennen ikärajan täyttymistä.\nJos ikäraja ei täyty, niin tarkalleen ottaen rikotaan WhatsAppin käyttöehtoja. Jos tätä toisaalta haluaa perustella huoltajan näkökulmasta millään tavalla kestävästi, niin ajatusketju voi mennä tätä reittiä:\nTäysi-ikäinen huoltaja hyväksyy WhatsAppin käyttöehdot (näin on pitänyt olla tähänkin asti, vaikka ikäraja täyttyisi).\nPuhelimeen asennettu WhatsApp-sovellus ja sen käyttäjätunnus on tällöin huoltajan, ei lapsen.\nJos huoltaja katsoo lapsen tarpeeksi kypsäksi ja luotettavaksi, hän voi päättää antaa tämän käyttää hallinnoimaansa WhatsApp-tunnusta valvonnassaan.\nOn tulkintakysymys, rikotaanko tässä tapauksessa WhatsAppin käyttöehtoja. Sopimusteknisesti ”käyttäjä” on huoltaja, todellisuudessa tietysti lapsi. Vastuu joka tapauksessa palvelun käytöstä ja sopimuksesta on tällöin huoltajalla.\nTämä ei ole mikään suositus antaa WhatsAppia käyttöön alle 16-vuotiaille. Ymmärrystä käyttöehtojen tulkinnalle tällä tavalla minulta kyllä riittää niin kauaa, kun huoltaja todella valvoo, miten lapsi WhatsAppia käyttää – mikä on muutenkin mielestäni paljon tärkeämpää lasten somen käytössä.\nOpetuksessa ikärajan nosto pakottaa opettajia olemaan aiempaa varovaisempia sen suhteen, minkä ikäisille WhatsAppin käyttöä voidaan ehdottaa. Toisaalta, jos ja kun lapset ovat saaneet sovelluksen käyttöönsä huoltajansa valvonnan alla, en näe olevan opettajan tehtävä kyseenalaistaa tätä, ja huoltajien suostumuksella WhatsAppia voidaan käyttää opetuksessakin. Ja vaikka opettajat eivät WhatsAppia käyttäisi opetuksessa, niin voidaan olla varmoja, että lapset tekevät niin omin päin ja huoltajansa luvalla. Ovat tähänkin asti tehneet.\nMikä WhatsAppin vaihtoehdoksi?\nVerkkokeskusteluissa on jo ehditty miettiä korvaajia WhatsAppille. Moni on ehdottanut Telegram-sovellusta, joka onkin suosittu etenkin korkeakouluopiskelijoilla, eikä sovelluksella ole varsinaista ikärajaa. Sitä en kuitenkaan suosittele WhatsAppin tilalle, sillä Telegramin tietoturva ja salaus on arvioitu heikommaksi kuin WhatsAppin. Ei ole järkeä vaihtaa vähemmän turvalliseen sovellukseen.\nWhatsApp käyttää tehokasta salausta, joka perustuu Signal-pikaviestisovelluksen kehittämään salaustekniikkaan. Joten jos jotain vaihtoehtoa kaipaa, suosittelen Signalia, joka on viestinnässä yhtä turvallinen kuin WhatsApp, mutta joka ei kytkeydy Facebook-konserniin, ja on siinä mielessä WhatsAppia parempi tietosuojassa. Signalissakaan ei ole ikärajaa.\nEurooppalaisittain kiinnostava vaihtoehto on saksalainen Threema-sovellus, joka vaikuttaa ainakin sovelluskauppojen esittelyiden perusteella todella hyvältä. Salaus on kunnossa ja ikärajaa ei ole. Pitääpä ottaa testattavaksi…\nPidin eilen Kokkolassa koulutuksen sosiaalisen median käytöstä markkinoinnissa. Koulutuksen järjesti Kokkolanseudun kehitys Oy (KOSEK) ja tilaisuus veti hyvin alueen yritysten edustajia paikalle. Tehtäväni oli antaa osallistujille tuoreinta tietoa somepalveluista sekä uusia ideoita some-markkinointiin.\nTein tilaisuuden alussa pienen ”viittaus-gallupin” osallistujien ja heidän organisaatioidensa somen käytöstä. Tulokset olivat ehkäpä hivenen yllättävänkin hyviä:\nNoin 2/5 katsoi olevansa some-markkinoinnissa ”pitkällä”\nNoin 2/5 katsoi olevansa some-markkinoinnissa ”keskivertoa”\nNoin 1/5 (ehkä vähemmänkin) katsoi olevansa some-markkinoinnissa ”alussa”\nÄänestystilanteessa paikalla ehkä 40-50 henkilöä. Kiinnostava otos ja tulos. Yleisesti ottaen somen käytössä markkinoinnissa ei olla pk-yrityksissä ihan näin hyvällä tolalla (tilastoja tästäkin on yllä olevassa esityksessä), joten koulutukseen osallistuneiden organisaatiot olivat selvästi keskivertoa pidemmällä ja kiinnostuneempia markkinoinnin kehittämisestä.


Matkaopas Lonely Planet on nimennyt vuoden 2018 Best Value -kohteet, jotka tarjoavat parasta vastinetta rahoille. Suosikkilistaus on hyvä apu vuoden matkasuunnitelmien laadinnassa. Tänä vuonna Puolan lisäksi listalle pääsivät Lanzarote ja Arizona. Ykköseksi ylsi Tallinna. Vuonna 2016 Lonely Planet nimesi Puolan Top 10 -matkailumaaksi.\nLonely Planet luettelee syitä matkustaa Puolaan: “Tutustu pohjoisessa Gdańskin uudelleen rakennettuun vanhaankaupunkiin ja unohtumattomiin rantamaisemiin. Lublinin, Toruńin ja Tarnówin historiallinen kauneus (joissa ei ole turistimassoja) ovat hyviä kohteita viikon matkalle. Jos sinulla on enemmän aikaa, harkitse vuoristolomaa edullisessa Zakopanessa tai visenttien bongausta Białowieżan kansallispuistossa (…). Krakova vetää matkailijoita, ja se on edullisempi kuin Praha tai Berliini”.\nKohteiden valinta Lonely Planetin vuoden parhaiden kohteiden listalle on monivaiheinen menettely, johon Lonely Planetin asiantuntevat kirjoittajat ja ammattimatkustajat osallistuvat antamalla satoja kohde-ehdotuksia kuluneen vuoden aikana käymiensä kohteiden joukosta. Lonely Planetin omien matkailuasiantuntijoiden raati poimii näistä kohteista parhaat pitäen kriteereinä ajankohtaisuutta, kiinnostavuutta ja elämyksellisyyttä ja päättää sitten, mitkä niistä valitaan matkailualan vuosittaiseen menekkiteokseen.


Heijastuspinta: Ten Points - kymppi vaatekaapille ja kansainvälinen Aids-päivä\nTen Points - kymppi vaatekaapille ja kansainvälinen Aids-päivä\nKategoriat: American Apparel , Asut ja vaatteet , Filippa K , Internet , Kuvaukselliset ansiot , NYT , Tuunaukset\nIhmeellistä, miten sitä voikin joinakin päivinä rakastaa vaatekaappinsa lähes kuoliaaksi. Materianpalvontani on kulminoitunut siihen pisteeseen, että olen valmis rakentamaan alttarin lempivaatteilleni ja uhraamaan Domino-keksejä mm. nahkaleggareilleni, mustalle minilleni, revityille t-paidoilleni ja otk-saappailleni.\nTässä asussa melkein kaikki mainitsemani rakkaudet kohtaavat. Nahkaleggingsit vaihtuivat harmaisiin ribbileggareihin ja itse revitty paita sai ekstrasärmää hyväksi havaitusta terästämiskikasta, toisen helman sullomisesta vyön alle. Poikaystävältä saatu, reteä tuoksuriipus maustaa lähes asun kuin asun.\nRevitty t-paita - H&M + DIY, toppi alla - Filippa K, minihame - American Apparel, vyö - second hand, leggingsit - Norlyn, ylipolvensaappaat - Ten Points, riipus - Kaipaus\nTänään on kansainvälinen Aids-päivä. Suomessa HI-virustartunta todetaan vuosittain melkein kahdellasadalla ihmisellä, ja luku on nousussa. Suurin osa tartunnoista saadaan enenevisssä määrin seksin kautta, huumeruiskutartunnat ovat laskussa. Kuitenkin HIVin kanssa elävien ihmisten määrä on kasvanut lääkkeiden kehityttyä ja tietämyksen parannuttua. Ajoissa todettu HIV ei ole automaattinen kuolemantuomio lähitulevaisuudessa, vaan viruksen kanssa voi elää lääkityksen avulla vuosikausia.\nParhaiten HIVin välttää suojautumalla seksissä aina kondomilla, tarvittaessa on tärkeää käyttää liukuvoiteita, jottei kumin pinta hankaudu rikki. Neulojen kanssa turvallisinta on käyttää vain omiaan.\nKotona aids-taisteluun voi ottaa osaa lataamalla koneelleen FightAIDS@home -ohjelman, joka hyödyntää koneen käyttämättömiä laskentatehoja aidslääkkeiden etsinnässä. Ohjelman taustalla on Olsonin laboratorio ja The Scripps Research Institute Kaliforniassa.\nLisätietoa: Aids-tukikeskus, Kansanterveyslaitoksen HIV-tilasto, HIV- ja aids-aiheinen artikkelikokoelma ranneliike.net:issä\nBrr, asu itseasiassa on tosi hieno, niin se myös sai mun hampaat kalisemaan myötätunnosta. Syytän kyllä tätä ääliömäistä lämpötilaa tässä kämpässä, en pukeudu kuin villapaitoihin ennen kevättä. Vyö sopii kivasti koko homman yhteen, mutta valehtelematta en edes kykenen katsomaan kuvia pitkään. Kai se on pakko kaivaa kolmas paita päälle..\nKiva asu, rakastan sun saappaita ja nyt minunkin pitää näköjään saada ylipolvensaappaat... Jos aikoo säästää joskus elämässään rahaa, niin olisi näköjään parasta pysyä kaukana muotiblogeista! :D\nPidän sun blogista, koska täällä on aina ajankohtaista uutistietoakin muotijuttujen lisäksi. En ole sun blogiin tutustumisen jälkeen paljon nettilehtien sivuilla hengannut, täältä löytyy kaikki mielenkiintoiset ja ajankohtaiset jutut hyvin kirjoitettuina! Jatka samaan malliin! :)\n1. joulukuuta 2008 klo 13.42\nPretty girl, kiitti :)\nPatentti, tiedän tunteen. Lapsuudenkodissani, joka oli siis suuri keskuslämmitteinen omakotitalo, oli aina viileän kalseaa, lattiat erittäin kylmiä ja välillä suorastaan tuntui siltä, että kävi veto. Jotenkin sen rinnalla pieni ja lämpöinen kerrostalokämppä on ihan luksusta ^^\nKate, selkeästi kannattaa ;D\nTiedäks, mulla on ollut sama ilmiö blogien kanssa. Kun on alkanut seurailla niitä, on jäänyt aika vähille ylipäätään muotilehtien lueskelu, ainakin paperiversioiden sellainen. Jotenkin blogeissa on paljon enemmän ja ymmärrettävästi useammin, materiaalia :D Mutta että kiitos ja jatketaan samaan malliin :)\n1. joulukuuta 2008 klo 13.56\nHyvältä näyttää kaikki vaatekaapin rakkaudet yhdessä. :) Minkähän paidan sitä uhrais tuolle repimisille, näyttää niin hyvältä tuo sun revitty paita! Kannattaako paidan olla ohut jo valmiiksi vai käykö esim. perus Fruit of the Loom t-paita?\nAnna-Maria, kiitos :) Hmm, se musta paita, jonka revin, oli mielestäni hieman tuota valkoista paksumpi, ja hyvin tuntui toimivan siihenkin, joskin tietysti ehkä vähän kovemmille saattoi ottaa nypräämisen kanssa. Kokeilemallahan se selviää :>\nHei, millon se sun videopostaus tulee? Joka päivä käyn kyttää, että joko se nyt ois tullu. :D Vai oonko vaan niin sokee, että en oo huomannu sitä. :D\nAnonyymi, teknisiä ongelmia ratkotaan edelleen, syvimmät pahoitteluni videon viivästymisestä :(\nNoi ylipolvensaappaat on kieltämättä kuumat...\n1. joulukuuta 2008 klo 15.10\nMenin viikonloppuna bileisiin ja huomasin, että ystäväni oli tunkenut paitansa toisen helman farkkujen taskuun. Näinköhän se oli käynyt hakemassa vaikutteita sun blogista ;)\n1. joulukuuta 2008 klo 15.25\nStazzy, jo vain. ;o\nEpa, hehe, tiedäpä tuosta, on sen varmasti monet jo ennen muakin keksineet ;D Vaikka hauska ideahan se olis jos joku saisi tuollaista inspistä :)\nMillaisia vaatteita käytät silloin kun olet ihan vain kotosalla? Onko sinulla siis jotain hieman käytännöllisempiä ja kotoisampia vaatteita?\nEntäpä millaisia vaatteita käytät ulkona ollessasi? (Esim. takki, pipo ja kaulaliina)\nUseasti kaikki kuvasi ovat näitä rappukäytävässä otettuja, joissa kaikki asusteet ovat viimeisen päälle valittuja kuvausta varten.\nOlisi kiva, jos tekisit sellaisen postauksen, missä näkisimme sinut kotioloissasi kotivaatteet päälläsi. Näkisimme sinusta sen ns. arkisemman puolen, emmekä aina näitä virallisia "kuvausotoksia". Blogisi antaa sinusta kovin pintapuolisen kuvan, sillä käsittelet usein asioita, jotka eivät suoranaisesti koske sinua itseäsi. Olisi ihana päästä hitusen raapaisemaan pintaa syvemmälle.\nJos siis on mitenkään mahdollista, niin toivoisin, että tekisit enemmän postauksia omasta arjestasi ja elämästäsi yleensä. Toki myös nuo kannanotto/mielipide -tekstisi ovat mielenkiintoisia, mutta olisi kiva oppia tuntemaan edes hitusen enemmän Sinua.\nOlisiko esimerkiksi mahdollista tehdä postaus kodistasi, arkipäivän askareistasi, opiskelustasi tai vastaavasta.\nJonna, mun löhövaatteeisiin kuuluu leggingsit, t-paita ja kulahtanut fleece-pusakka. Se ei ole kovin kiinnostava näky, joskin elokuussa tämä lörtsähousut + vanha teeppari -yhdistelmä vilahti yhdessä postauksessa. Vaatteet, jotka kuvaan, ovat vaatteita, joissa liikun kodin ulkopuolella. Jos niistä huokuu viimeisen päälle valikoiminen, niin hyvä - pidän siisteydestä ;>\nUlkovaatteita on välillä vilahdellut - vilahdellut siksi, ettei olisi arvatenkaan kovin kiinnostavaa nähdä kuvakaupalla samaa villakangastakkia tai nahkatakkia ;> Mutta jos vanhempia postauksia selailee, niin nekin tulevat vastaan.\nBlogissa olen toki käsitellyt lopulta aika paljonkin itseäni suoraan koskevia asioita, mutta koska elämäni ei ole lopulta hirvittävän tapahtumarikasta, ei siitä riitä hirveästi kovin mielenkiintoista kerrottavaa kovin nopealla tahdilla. Maailman tapahtumia käsittelevät postaukset kuvaavat kyllä aihevalinnoillaan minua ja mielenkiinnnonkohteitani :>. Jos haluat oppia tuntemaan minua paremmin, voisin suositella blogini ensimmäisen parin kuukauden postauksia :) Silloin tapahtui jotenkin enemmän kuin nyt ;D\nMutta pistetään tuo postausidea toki korvan taakse, sisustuspostausta tuossa jo ehkä pari kuukautta sitten lupailinkin ajatuksena, mutta se jäi sisäsiivottomuuden takia lopulta toteuttamatta ;)\n...Ja rappukäytävässä muuten kuvataan siksi, kuten olen aikaisemmin päivitellytkin, että tässä kahden hengen yksiössä ainoa kuvauskelpoinen paikka on eteinen, jossa taas valaistus on surkea ja muutenkin se ei oikein ympäristönä tyydytä esteettistä silmääni. Rappukäytävä on melkein täydellinen kuvauspaikka, pelkistetty, mutta yksinkertaisuudessaan monipuolinen. ;> Lähin vastine ikiomalle valokuvausstudiolle mitä tässä tilanteessa tulen saamaan :D\n1. joulukuuta 2008 klo 16.47\nIdhren: No jos edes jonkinmoinen sisustuspostaus olisi mahdollinen, niin se olis ihan kiva:) Eikä kämpän nyt tarvitse olla kuin suoraan jostain sisustuslehdestä ilman pienintäkään pölynhiukkasta. Rohkeasti vain kodin nurkkia kuvailemaan, kun olisi kiinnostavaa nähdä millaisessa majassa sinä asustelet:) Tuskin täällä kukaan pyörtyy, vaikka vähän sotkuista olisikin.\nJa toki niitä arkiaskareitakin olisi kiva kuulla enempi, vaikka elämäsi ei niin kovin tapahtumarikasta olisikaan. Ihan vain sellaisia pieniä juttuja, että mitä esim. puuhastelet, kun et kirjoita blogia tai kun et käy koulussa.\nTykkäsin kovasti myös tortilla postauksestasi, vaikka se yksinkertainen olikin. Olisi siis myös kiinnostavaa nähdä enemmän ruokapostauksia:)\nEttä pistähän juu korvan taakse, jos joskus motivoidut edellämainittuja juttuja postailemaan.\nJonna, hehe, "vähän sotkuista" :D Aika totaalinen kaaos tää useimmiten on, mutta katsellaan ;)\nPistetään ideat korvan taakse, aletaan toteuttamaan. Hyvä tekosyy myös hieman siivoilla ;D\nP.s. Huomenna tosiaan käyn ekskursiolla kurssin kanssa Helsingissä, katsotaan saadaanko siitä jotain myös aikaiseksi ;)\n1. joulukuuta 2008 klo 17.22\nMakuja on monia, minä taas tykkään Idhrenin nykyisistä kirjoituksista ja siitä, että mukana on paljon miettimisen arvoista asiaa. En osaa selittää miksi, mutta minusta on kamalan kiusallista, jos ihminen selostaa juurta jaksain kaiken elämästään ja arjestaan blogissa. Itselleni ainakin tulisi jotenkin haavoittuvainen olo, jos kaikki minusta olisi luettavista netistä - ihan niin kuin eläisin blogia varten. Toisaalta en kyllä tajua, miksi hemmetissä joku edes olisi kiinnostunut tietämään, että "aamulla herään vastahakoisesti kellon soittoon, käyn pisulla ja pesulla, syön aamupalaksi leivän juustolla ja kurkulla..." Kaikkihan noin tekevät. :'D\n1. joulukuuta 2008 klo 18.04\nOnko monesti joku naapuri sattunut paikalle kesken rappukäytäväkuvaussessioiden? Nolottiko? :D\nPim, niin, se on just tää, että ihmiset tykkää niin erilaisista asioista ja erilaisista sisällöistä, että kaikkia on aina mahdotonta miellyttää. Toisaalta ehkä tässäkin voi sitä tasapainoa hakea sen oman elämän puimisen ja asiallisempien tekstien välillä, ja noh, imho olen siinä ainakin vaihtelevasti onnistunut :D Välillä toinen painottuu enemmän kuin toinen. Että jos pidetään tää nykyinen linja ja heitellään mukaan pari Jonnan ehdotusten mukaista postausta, niin ehkä siinä on sitten sekä että ;>\nAnonyymi, onhan noita välillä kuljeksellut, tosin olen onnistunut toistaiseksi teeskentelemään, että kuvaan jotain muuta kuin itseäni ;> Aika vainoharhainen fiilis kyllä tulee, kun kuulee asunnoista paljon kaikenlaisia elämisen ääniä, joita ei kämppään sitten eristeiden takia kuule.\nEi hemmetti. Ostin aiemmin syksyllä tekonahkaiset ylipolvensaappaat halpahallista siinä toivossa, että halvalla hinnalla (pakko huomauttaa että ovat muuten yllättävän laadukkaat, vaikka olivat puoli-ilmaiset) viitsii kokeilla kyseistä saapikasmallia. Viimeistään nyt kun näen sinun laadukkaat OTK-saappaasi, aion vakavissani harkita kunnollisten ylipolvensaappaiden hankkimista tekonahkaisteni lisäksi.\nItseasiassa tuota naapurifaktoria olen minäkin miettinyt! Meidänkin rappukäytävä olisi valon suhteen edullinen mutta enpä edes tiedä että mikä on estänyt.\nAnn, jos puoli-ilmaiseksi voi kokeilla, että pitääkö kenkätyypistä, niin ei kai se kovin paha ole, jos nyt eivät käsiin ole muuten hajoamassa :) Jos on epävarma, niin toki kannattaa olla harkitsevainen. Mä hurahdin kerralla niin isosti, että hyvä jos mistään harkinnasta oli edes puhetta :D Ja jos sunkin hurahtaminen senkun syvenee, niin toki kannattaa satsata kunnolla laadukkaisiin, itseä miellyttäviin jalkineisiin :)\nNuo saappaat on kyllä tajuttoman vau:t!\n1. joulukuuta 2008 klo 20.26\nlyhyesti ja ytimekkäästi: todella kaunis asu!!!!!!!!!\nCaramelo ja Joy, kiitokset molemmille :)


Täsmäsää Stone Town - Foreca.fi\nMaailman sää> Afrikka >Tansania >\tStone Town\nPuolipilvistä.\tKuluvan päivän ylin lämpötila on+33 astetta ja alin +25 astetta.\tVuorokauden sademäärä on yhteensä 0,1 mm.\nPuolipilvistä, päivällä ajoittaista sadetta.\tHuomisen päivän ylin lämpötila on +32 astetta ja alin +25 astetta.\tVuorokauden sademäärä on yhteensä 1,4 mm.


Haastavaan kysymykseen haettiin vastausta Ammattiosaajan työkykypassi- seminaarissa, joka järjestettiin Taitaja2012 -kisoissa Jyväskylässä 25.4. Lue lisää Kommentit (0)Liikunnan iloa erilaisessa turnauksessa Kirjoitti: Tiitus Uusoksa, Sanna Kokkinen Jämsän ammattiopisto\nLisätty: 26.01.2012 klo 14:26\nSAKU ry:n ja Jämsän ammattiopiston opiskelijoiden yhdessä järjestämä Tansanialaisen jalkapallon turnaus toteutetaan jo 6. kerran Jämsässä 9.2.2012. Lue lisää Kommentit (0)Niazz Ahmadi tähtää pitkälle nyrkkeilykehässä Kirjoitti: Sari Mantila-Savolainen (sari)\nLisätty: 21.11.2011 klo 12:23\nOpiskelijoiden kamppailu- ja voimailupäivien nyrkkeilykehässä Nääshallilla oteltiin viisi ottelua. Lue lisää Kommentit (0)Kamppailu- ja voimailupäivät kokosivat seitsemän lajin taitajat Kirjoitti: Sari Mantila-Savolainen (sari)\nLisätty: 20.11.2011 klo 21:14\nOpiskelijoiden kamppailu- ja voimailupäivät kokosivat Nääshallille 18. - 19.11. ammattiin opiskelevia, lukiolaisia ja korkeakouluopiskeliujoita kisaamaan opiskelijoiden Suomen mestaruuksista. Lue lisääKoripallon valtikka on Kouvolassa Kirjoitti: Sari Mantila-Savolainen (sari)\nOpiskelijoiden koripallon lopputurnaus pelattiin 15.11. Tampereen Pyynikillä. Turnausta hallitsi Kouvolan ammattiopisto, joka voitti kaikki ottelunsa selkeillä piste-eroilla. Lue lisää Kommentit (0)AmisHOMMA-kisan parhaat on valittu Kirjoitti: Sari Mantila-Savolainen (sari)\nAmisHOMMA-kisan parhaat tuunausideat löytyivät Hämeen ammatti-instituutista, Järvenpään Seurakuntaopistolta ja Omniasta. Lue lisää Kommentit (0)Omnia varmisti jalkapallomestaruuden Kirjoitti: Sari Mantila-Savolainen (sari)\nLisätty: 11.11.2011 klo 13:44\nOpiskelijoiden jalkapallon lopputurnauksessa saatiin uusi mestari, kun Omnia kirkasti viime vuoden hopeamitalinsa kultaisiksi. Lopputurnaus pelattiin 9. - 10.11. Heinäpään jalkapallohallissa Oulussa. Lue lisää Kommentit (0)Hyvinvointi virtaa ammatilliseen koulutukseen ensi viikolla Kirjoitti: Sari Mantila-Savolainen (sari)\nLisätty: 30.09.2011 klo 15:22\nYli 18 000 ammattiin opiskelevan nuoren odotetaan osallistuvan ensi viikolla starttaavan Hyvinvointivirtaa ammatilliseen koulutukseen -teemapäivien tapahtumiin eri puolilla Suomea. Lue lisää Kommentit (0)Kuormitus mittarissa Ahlmanilla Kirjoitti: Sari Mantila-Savolainen (sari)\nLisätty: 21.09.2011 klo 15:45\nSyksyn SAKU on the road -kiertue kiinnittää huomiota työn kuormittavuuteen. Työtehtävien tekemisessä pitää olla enemmän kuntoa kuin työ vaatii. Lue lisää Kommentit (0)Hyvä osanotto opiskelijoiden yleisurheilukisoissa Kirjoitti: Sari Mantila-Savolainen (sari)\nLisätty: 16.09.2011 klo 14:36\nOpiskelijoiden yleisurheilukilpailut kokosivat 130 yleisurheilijaa Tampereen Ratinaan torstaina 15.9. Kisojen järjestelyistä vastasivat pääosin Varalan Urheiluopiston liikuntaneuvojaopiskelijat. Lue lisää Sivun alkuun


Tasavallan presidentti Tarja Halosen puhe Singaporen presidentin S... - Suomen Tasavallan Presidentti\nTasavallan presidentti Tarja Halosen puhe Singaporen presidentin S R Nathanin valtiovierailun kunniaksi järjestettävällä illallisella 26.10.2010\nLehdistötiedote • Loka 26, 2010 10:25 EEST\nHaluan omasta ja puolisoni puolesta toivottaa teidät sydämellisesti tervetulleeksi Suomeen. Samalla kiitän teitä saamastamme mieliin painuneesta vieraanvaraisuudesta valtiovierailuni aikana Singaporessa helmikuussa 2008. Saamani upea nimikko-orkidea kukoistaa ja voi hyvin.\nSuomen ja Singaporen väliset suhteet ovat hyvät ja vailla ongelmia. Vilkas vierailuvaihto on tiivistänyt suhteitamme viime vuosina. Molemmat maat ovat väestöltään pieniä mutta osaavia tietoyhteiskuntia.\nTe, arvoisa Presidentti, olette pitkän kansallisen ja kansainvälisen kokemuksenne ansiosta arvostettu vaikuttaja niin kotimaassanne kuin laajemminkin alueellisesti.\nMaidemme välisiä suhteita on leimannut kauppa ja taloudellinen yhteistyö. Singapore on Suomen suurin kauppakumppani ASEAN-maista. Suomalaiset yritykset ovat löytäneet Singaporen. Tällä hetkellä suomalaisten tai suomalaista alkuperää olevien yritysten lukumäärä on noin 70. Investointien lisääntyminen molempiin suuntiin vahvistaisi taloudellista yhteistyötämme. Toivon, että kauppa maidemme välillä kasvaa ja monipuolistuu edelleen. Olemme valmiit tarjoamaan suomalaista osaamista erityisesti cleantech -sektorilla.\nUskon, että hyvin käynnistynyttä yhteistyötä tutkimuksen ja koulutuksen alalla on edelleen mahdollista syventää. Jo nyt lukuisat maanne valtuuskunnat ovat käyneet tutustumassa Suomen mainetta saaneeseen koulutusjärjestelmään. Myös vaihto-opiskelijoita Singaporesta tulee entistä enemmän.\nSuomalainen koulutusjärjestelmä on osa pohjoismaista hyvinvointivaltiomallia, jossa markkinatalouden dynamiikka yhdistyy voimakkaaseen vastuuntuntoon ja sosiaaliseen oikeudenmukaisuuteen. Olemme luoneet menestystä ja hyvinvointia hyödyntämällä kaikkia saatavilla olevia voimavaroja, erityisesti inhimillisiä voimavaroja. Hyvät oppimistulokset perustuvat kaikkien yksilöiden tasa-arvoisiin mahdollisuuksiin.\nSingaporen monietnisellä ja rikkaalla kulttuurilla on varmasti hyvät mahdollisuudet löytää yleisöä Suomessa. Toivonkin, että saamme entistä enemmän singaporelaisia taiteilijoita Suomeen. Suomalaisella musiikilla ja designilla on omat ihailijansa Singaporessa. Meillä on varmasti paljon mahdollisuuksia lisätä kanssakäymistämme myös kulttuurin saralla.\nEU:n ja Singaporen välinen kumppanuus- ja yhteistyösopimus tarjoaa perustan kehittää poliittista ja taloudellista yhteistyötä laajalla rintamalla, niin kahdenvälisesti kuin kansainvälisillä foorumeilla. Tätä täydentää hyvin vapaakauppasopimus, jota Singapore ja EU tällä hetkellä neuvottelevat. Toivon, että neuvottelut saadaan päätökseen kesällä 2011 suunnitelmien mukaisesti. Tämä loisi uusia mahdollisuuksia myös maidemme väliselle yhteistyölle.\nSingapore on alueellisesti aktiivinen toimija. Olen kiinnostuneena seurannut ASEANin kehittymistä ja alueellisen integraation tiivistymistä. Uusi peruskirja tarjoaa mahdollisuuksia kehittää järjestöä edelleen monella alalla. Suunta on selvä ja edistys tulee kärsivällisyydellä. Esimerkiksi ASEANin ihmisoikeuskomissio on tervetullut ensiaskel alueelliseksi järjestelyksi ihmisoikeuksien suojelemiseksi. Suomi seuraa osana EU:ta tämän sektorin kehittymistä ASEAN-maissa suurella mielenkiinnolla.\nSingaporen ansiot ovat merkittäviä myös yhteistyön rakentamisessa laajemmin Kaukoidässä ja Tyynenmeren alueella. ASEAN:in aktiivisena jäsenenä Singapore on edistänyt alueen talouksien lähentymistä toisiinsa ja Itä-Aasian suurten maiden keskinäistä poliittista vuoropuhelua.\nGlobalisaation aikakautena maailmanlaajuisen foorumin, Yhdistyneiden kansakuntien merkitys korostuu entisestään. Singapore ja Suomi toimivat molemmat aktiivisesti YK:n aseman parantamiseksi ja järjestön uudistusprosessin tukemiseksi.\nPienten maiden aktiivisuudelle on usein kysyntää. Olen itse ottanut vastaan tehtävän YK:n kestävän kehityksen korkean tason paneelin rinnakkaispuheenjohtajana yhdessä Etelä-Afrikan presidentin Jacob Zuman kanssa. YK:n pääsihteeri Ban Ki-moonin asettama paneeli käsittelee kestävää kehitystä erityisesti ilmastonmuutoksen näkökulmasta.\nUskon, että tämä vierailu omalta osaltaan edistää maidemme välisiä suhteita ja vahvistaa yhteistyötä useilla eri aloilla. Toivon, että vierailunne suomalaisissa yrityksissä samoin kuin matka Turkuun, ovat monessa mielessä antoisia.\nArvoisa Presidentti, haluan kohottaa maljan Teidän ja puolisonne kunniaksi, Singaporen kansan onneksi ja menestykseksi sekä maidemme väliselle menestyksekkäälle yhteistyölle.